
Правилник за дейността на Професионална гимназия
 по лека промишленост

Глава първа
Общи разпоредби

   Чл. 1. (1) С този правилник се определят устройството, функциите, организацията, управлението и финансирането на системата на училищното образование в ПГЛП в съотстветствие с Закона за предучилищното и училищно образование, Закона за професионалното образование и обучение, Стратегия за развитие на професионалното образование и обучение, НАРЕДБА № 10 от 01.09.2016 г. за организация на дейностите в училищното образование и др.
Чл. 2. (1) Системата на  училищното образование включва участниците в образователния процес и институциите, както и отношенията и връзките между тях за постигане целите на образованието.
(2) Участниците в образователния процес са учениците, учителите, директорите и другите педагогически специалисти, както и родителите.
(3) Институциите в системата на училищното образование са училищата, центровете за подкрепа за личностно развитие и специализираните обслужващи звена.
(4) Участниците в образователния процес и институциите си партнират с общините и с други заинтересовани страни.
   Раздел I
Принципи в системата на  училищното образование

Чл. 3. (1) Образованието като процес включва обучение, възпитание и социализация.

(2) Образованието е национален приоритет и се реализира в съответствие със следните принципи:
1. единна   държавна   образователна   политика   за   осигуряване   правото на  училищно образование;
2. ориентираност към интереса и към мотивацията на ученика, към възрастовите и социалните промени в живота му, както и към способността му да прилага усвоените компетентности на практика;
3. равен достъп до качествено образование и приобщаване  на всеки ученик;
4. равнопоставеност и недопускане на дискриминация при провеждане на
 училищното образование;
5. запазване и развитие на българската образователна традиция;
6. хуманизъм и толерантност;
7. съхраняване на културното многообразие и приобщаване чрез българския език;
8. иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;
9. прозрачност на управлението и предвидимост на развитието на училищното образование;
10. автономия за провеждане на образователни политики, самоуправление и децентрализация;
11. ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието.

Раздел II
Цели на училищното образование

Чл. 4. (1) Основните цели на училищното образование са:
1. интелектуално, емоционално, социално, духовно-нравствено и физическо развитие и подкрепа  на всеки ученик в съответствие с възрастта, потребностите, способностите и интересите му;
2. съхраняване и утвърждаване на българската национална идентичност;
3. придобиване   на   компетентности,   необходими   за  успешна   личностна и професионална реализация и активен граждански живот в съвременните общности;
4. придобиване на компетентности за прилагане на принципите за устойчиво развитие;
5. ранно откриване на заложбите и способностите на всеки ученик и насърчаване на развитието и реализацията им;
6. формиране на устойчиви нагласи и мотивация за учене през целия живот;
7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
8. формиране на толерантност и уважение към етническата, националната, културната, езиковата и религиозната идентичност на всеки гражданин;
9. формиране на толерантност и уважение към правата на учениците;
10. познаване на националните, европейските и световните културни ценности и традиции;
11. придобиване на компетентности за разбиране на глобални процеси, тенденции и техните взаимовръзки;
12. придобиване на компетентности за разбиране и прилагане на принципите,
правилата, отговорностите и правата, които произтичат от членството в Европейския съюз.
(2) Училището провежда политики за повишаване на качеството на образованието и предотвратяване на ранното отпадане на учениците от училище.
Чл. 5. Училищното образование в ПГЛП осигурява условия за:
1. придобиване на средно образование и/или на професионална квалификация;
2. валидиране на компетентности, придобити чрез неформално обучение и чрез информално учене.
3. 
Раздел III
Право на образование. Задължително училищно образование

 Чл. 6. (1) Всеки има право на образование и може да повишава образованието и квалификацията си чрез учене през целия живот.
      (2) Приобщаващото образование е неизменна част от правото на образование.
 Чл. 7. (1) Училищното образование е задължително до навършване на 16-годишна възраст и започва от учебната година, която е с начало в годината на навършване на 7-годишна възраст на детето.
Чл. 8. (1) Задължителното  училищно образование в  ПГЛП е безплатно за децата и учениците.
      (2) Училищното образование в ПГЛП е безплатно и след задължителната училищна възраст за:
1. българските граждани;
2. гражданите на друга държава членка;
3. гражданите на трети държави:
а) с разрешено постоянно пребиваване в страната;
б) получили право на дългосрочно или продължително пребиваване в страната, както
и за членовете на техните семейства;
в) приети по актове на Министерския съвет;
г) приети по международен договор, в който този въпрос е уреден;
д) за които това е предвидено в специален закон;
е) търсещи или получили международна закрила в страната.
(3)	На непълнолетните чужденци, търсещи или получили международна закрила по реда на Закона за убежището и бежанците, се осигурява безплатно образование и обучение в ПГЛП.
Чл. 9. (1) Училищното образование в Република България е светско.
     (2) В системата на училищното образование не се допуска налагането на идеологически и/или религиозни доктрини.
Чл. 10. (1) Всеки гражданин упражнява правото си на образование съобразно своите предпочитания и възможности в ПГЛП по негов избор.
      (2) Изборът по ал. 1 за непълнолетните е  от учениците със съгласието на техните родители.

Глава втора
ЕЗИК В СИСТЕМАТА НА  УЧИЛИЩНОТО ОБРАЗОВАНИЕ

     Чл. 11. (1) Официалният език в системата на училищното образование е българският.
(2) Училищното образование в ПГЛП се осъществява на български език.
(3) В съответствие с държавния образователен стандарт за учебния план, учебни предмети може да се изучават на чужд език.
 (4) Изучаването и използването на българския език в системата на училищното образование е право и задължение на всеки български гражданин.
Чл. 12. (1) На учениците в системата на училищното образование се осигуряват условия за усвояване на български книжовен език.
(2) Усвояването на българския книжовен език е задължително за всички ученици, които се обучават в ПГЛП.
(3) Усвояването на българския книжовен език се свързва с изисквания към устната и към писмената реч.
Чл. 13. (1) Усвояването на българския книжовен език се осъществява в процеса на училищното образование чрез:
1. обучение по образователното направление и по учебния предмет Български език и литература;
2. обучение по останалите образователни направления и учебни предмети, по които обучението се осъществява на български език;
3. процеса на общуване в училището училищното образование.
Чл. 14. (1) На пребиваващите в страната  ученици в задължителна училищна възраст, независимо от тяхното гражданството, се осигурява безплатно обучение по български език при условия и по ред, определени в държавния образователен стандарт за усвояването на българския книжовен език и в държавния образователен стандарт за финансирането на институциите.
      (2) В  училищата, в които се обучават ученици, търсещи или получили международна закрила в страната по реда на Закона за убежището и бежанците, се осигурява при необходимост допълнително обучение по български език при условия и по ред, определени в държавния образователен стандарт за усвояването на българския книжовен език и в държавния образователен стандарт за финансирането на институциите.
Чл. 15. Усвояването на българския книжовен език се изразява във:
1. овладяване и прилагане на компетентностите, определени с държавния образователен стандарт за общообразователната подготовка;
2. спазване на книжовноезиковите норми в учебните часове по всички учебни предмети, при дейностите по различните образователни направления, в които обучението се осъществява на български език, както и в заниманията по интереси;
3. спазване на книжовноезиковите норми в системата на училищното образование при общуването на учителите, директорите и другите педагогически специалисти с учениците.
Чл. 16. Учителите са длъжни да преподават на български език и да подпомагат  учениците при овладяването и прилагането на книжовноезиковите му норми при обучението по всички учебни предмети, с изключение на Чужд език.
Чл. 17. (1) Овладяването и прилагането на книжовноезиковите норми на българския език от учениците е обект на проверка и оценка от учителя в учебните часове по учебния предмет Български език и литература.
Чл. 18. (1) Степента на усвояване на българския книжовен език от учениците се установява и чрез националните външни оценявания
      (2) Спазването на книжовноезиковите норми в системата на  училищното образование се подпомага и контролира от учителите и другите педагогически специалисти.

Глава трета
ДЪРЖАВНИ ОБРАЗОВАТЕЛНИ СТАНДАРТИ

       Чл. 19. (1) Държавните образователни стандарти са съвкупност от задължителни изисквания за резултатите в системата на  училищното образование, както и за условията и процесите за тяхното постигане.
(2) Държавните образователни стандарти в системата на училищното образование са за:
1. усвояването на българския книжовен език;
2. учебния план;
3. общообразователната подготовка;
4. профилираната подготовка;
5. придобиването на квалификация по професия;
6. приобщаващото образование;
7. гражданското, здравното, екологичното и интеркултурното образование;
8. оценяването на резултатите от обучението на учениците;
9. информацията и документите;
10. институциите;
11. физическата среда и информационното и библиотечното осигуряване на училищата и центровете за подкрепа за личностно развитие;
12.  учебниците и учебните помагала;
13. статута и професионалното развитие на учителите, директорите и другите педагогически специалисти;
14. управлението на качеството в институциите;
15. инспектирането на училищата;
16. финансирането на институциите;
17. нормирането и заплащането на труда;
18. организацията на дейностите в училищното образование;
19. организацията на дейностите  в училищното образование.


 Глава четвърта 
СТАТУТ НА ПГЛП
Раздел I Определения и статут

Чл. 20. (1) Училището е институция в системата на училищното образование, в която се обучават, възпитават и социализират ученици и се осигуряват условия за завършване на клас и етап и/или за придобиване на степен на образование. ПГЛП осигурява и условия за придобиване на професионална квалификация.
   Чл. 21. (1)  Училището осъществява своята дейност въз основа на принципа на автономията и в съответствие с нормативните актове, като:
1. определя своята политика за развитието си в съответствие със законите на страната;
2. урежда устройството и дейността си в правилник в съответствие с този закон и подзаконовите актове по прилагането му;
3. избира организацията, методите и средствата на обучение за осигуряване на качествено образование;
4. определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци;
5. участва в национални и международни програми и проекти, подпомагащи дейности в областта на образованието.
(2) Автономията на училището включва и правото да определя професиите, както и самостоятелно да избира и съставя свои учебни планове, да разпределя учебната програма в зависимост от потребностите на учениците, да определя учебните предмети и да разработва учебните програми.
Чл. 22. (1) Наименованието на училището се изписва на български книжовен език - Професионална гимназия по лека промишленост.
Чл. 23. (1) Седалището на  училището е населеното място, където се намира неговото управление - гр. Монтана.
(2) Официалният адрес на училището, е адресът, на който се намира управлението на ПГЛП бул. „Александър Стамболийски „ №37. Официалният адрес трябва да съвпада с адреса на някоя от сградите, в която се осъществява образователният процес, съответно дейността.
Чл. 24. (1) ПГЛП притежава обикновен собствен печат. Училището притежава и печат с изображение на държавния герб.
(2)  Печатът с изображение на държавния герб се полага върху следните документи:
1. диплома за средно образование;
2. свидетелство за професионална квалификация;
3. удостоверение за завършен втори гимназиален етап на средно образование;
4. удостоверение за валидиране на компетентности за основна степен на
образование;
5. свидетелство за валидиране на професионална квалификация;
6. удостоверение за валидиране на компетентности по учебен предмет, невключен в дипломата за средно образование.
  Чл. 25. ПГЛП е държавно училище.
Чл. 26. Според  вида  на  подготовката  ПГЛП  е неспециализирано средно училище.
Чл. 27. (1) Според етапа или степента на образование ПГЛП е гимназия (VIII - XII клас включително);
      (2)Според съдържанието на подготовката ПГЛП е професионална гимназия.
Чл. 28. ПГЛП е дневно училище

Глава пета
УЧИЛИЩНО ОБРАЗОВАНИЕ

Раздел I Степени, етапи и видове училищно образование

Чл. 29. (1) Според степента училищното образование в ПГЛП е средно.
       (2)Обучението за придобиване на средно образование се осъществява от VIII до XII
клас включително в два етапа, както следва:
1. първи гимназиален - от VIII до Х клас включително, и
2. втори гимназиален - от XI до XII клас включително.
 Чл. 30. (1) Според подготовката училищното образование е общо и професионално.
(2) Общото образование се осъществява в основната степен чрез обучение за придобиване на общообразователната подготовка.
(3) Професионалното образование се осъществява в средната степен - в първи и във втори гимназиален етап, чрез общообразователната и професионалната подготовка. То може да се допълва и чрез разширената подготовка.

Раздел II  Училищна подготовка - същност и съдържание

Чл. 31. (1) Училищната подготовка е съвкупност от компетентности - знания, умения и отношения, необходими за успешното преминаване на ученика в следващ клас, етап и/или степен на образование и свързани с постигане на целите на училищното образование.
(2)	Според съдържанието си училищната подготовка е общообразователна,
професионална и допълнителна. 
Чл.32. (1)В процеса на училищното образование може да се изучават и учебни предмети от областта на глобалното, гражданското, здравното и интеркултурното образование, предприемачеството, управлението на личните финанси и програмирането, защитата на родината, населението и околната среда, учебни предмети, които формират национално самочувствие, патриотичен дух и родолюбие в децата и учениците, като разширяват и допълват съдържание, което присъства интегрирано в други учебни предмети.
        (2)Учебните предмети по ал. 1 се изучават по учебни програми, утвърдени от директора на училището. Учебните програми определят и броя учебни часове за изучаването им.
Чл.33. (1) Общообразователната подготовка обхваща следните групи ключови компетентности:
1.  компетентности в областта на българския език;
2.  умения за общуване на чужди езици;
3.  математическа   компетентност   и   основни   компетентности   в   областта на природните науки и на технологиите;
4. дигитална компетентност;
5. умения за учене;
6. социални и граждански компетентности;
7. инициативност и предприемчивост;
8. културна компетентност и умения за изразяване чрез творчество;
9.умения за подкрепа на устойчивото развитие и за здравословен начин на живот и спорт.
(2)Общообразователната подготовка се придобива чрез изучаването на
общообразователни учебни предмети.
(3)Целите, съдържанието и характеристиките на общообразователната подготовка,
както и общообразователните учебни предмети по ал. 2 се определят с държавния
образователен стандарт за общообразователната подготовка.
Чл. 34. (1) Професионалната подготовка обхваща компетентности, необходими за придобиване на професионална квалификация, както и за придобиване на правоспособност за професии.Професионалната подготовка осигурява постигането на държавния образователен стандарт за придобиването на квалификация по професия в двата гимназиални етапа на средната степен на образование.
(2) Професионалната подготовка за всяка професия е обща, отраслова, специфична и разширена и включва обучение по теория и практика на професията.
(3) Целите, съдържанието и характеристиките на видовете професионална
подготовка се определят в Закона за професионалното образование и обучение.
Чл. 35. (1) Допълнителната подготовка обхваща компетентности, отговарящи на интересите на учениците и подкрепящи развитието на заложбите им.
(2) Учебните предмети и дейностите, чрез които се придобива допълнителната подготовка, се предлагат от училището в зависимост от възможностите му, избират се от учениците според интересите им и се определят с училищните учебни планове.
                             Раздел III  Учебен план

Чл. 36. (1) Учебният план разпределя учебното време между учебните предмети за придобиване на училищната подготовка.
(2)	Структурата на учебния план обхваща два раздела:
1. раздел А - задължителни учебни часове;
2. раздел Б - избираеми учебни часове;
Чл. 37. (1) В задължителните учебни часове се осъществява обучение за придобиване на общообразователната подготовка и общата професионална подготовка.
Чл. 38. (1) В избираемите учебни часове се осъществява обучение за придобиване на разширената подготовка.
      Чл. 39. (1) За всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа.
 (2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление.
(3) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация "учител" .
(4) Обучението и дейностите по ал. 1 може да се осъществяват в блок от часове в зависимост от проблематиката и от потребностите на учениците от паралелката.
 Чл. 40. (1) Всеки има право да завърши определен клас по училищния учебен план, по който е започнал да се обучава в същото училище.
(2) Лицата, прекъснали обучението си, продължават по училищния учебен план, действащ през учебната година, от която обучението продължава.

Раздел IV Организационни форми

Чл.41. (1) Училищното образование се организира в последователни класове.
(2) Класовете се означават с римски цифри във възходящ ред.
(3)Продължителността на обучението в един клас е една учебна година 
      Чл.42. (1) Учениците, записани за обучение в даден клас в дневна форма или в дуална система на обучение, в зависимост от броя им се организират в паралелки или групи.

(2) Паралелките от един клас се обозначават с буквите на българската азбука, които се поставят след номера на класа.
(3) В зависимост от особеностите на учебния предмет паралелката може да се дели на групи или да се организират сборни групи от различни паралелки от един клас или от различни класове.
(4) Когато в един и същ клас са записани ученици с различна етническа принадлежност, не се допуска обособяването им в паралелки въз основа на етническата им принадлежност.

Раздел V Учебно и неучебно време

Чл. 43. (1) Училищното образование се организира в учебни години.
(2) Учебната година включва учебни срокове, учебни седмици, учебни дни и учебни часове, както и ваканции.
(3) Учебната година започва на 15 септември и с продължителност 12 месеца, както следва: 
-за осми, девети и десети клас е 36 учебни седмици;
-за единадесети клас е 38 учебни седмици от които две учебни седмици за производствена практика;
-за дванадесети клас е 31 учебни седмици.
Краят на учебната година е 30.06 за редовни учебни занятия по теоретични учебни дисциплини и 14.07. за учениците от 10 и 11 клас 
(4) Броят на учебните седмици в една учебна година и разпределението им по класове се определят с държавния образователен стандарт за учебния план.
(5) Учебната година включва два учебни срока.За учебната 2019/2020г. както следва:
-първи срок – 16.09.2019г.-05.02.2020г. – за 8-12 клас
-втори срок- 06.02.2020г.- 30.06.2020г. – за 8,9 клас
06.02.2019г.- 14.07.2020г. – за 10, 11 клас
06.02.2019г.- 14.05.2020г. –за 12 клас
Чл. 44. (1) Организацията на учебния ден е полудневна. 
 (2) Учебният ден включва учебни часове и почивки между тях.
т.1 . Продължителността на един учебен час е: по теория 45 минути; по учебна практика 45 мин., по производствена практика 60 мин.,
т.2. Почивките между учебните часове са с продължителност 10 мин.  Между третия и четвъртия час е голямото междучасие с продължителност 20мин. 
т.3 Учебните занятия започват в 8,00 часа за учениците от дневна форма на обучение, съгласно приет от ПС  и утвърден от директора график за разпределение на учебното време.
т.4.  Промени  в графика за разпределение за учебното време за деня се правят само с разрешение на директора или зам. директора
(3)Общият брой задължителни и избираеми учебни часове за една учебна седмица не може да е по-малък от 22 и по-голям от 32 учебни часа.
Чл. 45.(1) Учебни дни може да се определят за неучебни или неучебни дни - за учебни, със заповед на министъра на образованието и науката.
(2) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция.
(3) В случай на извънредни или непредвидени обстоятелства или за деня на честване на празника на общината кметът на общината след уведомяване на началника на регионалното управление на образованието може да обявява до три учебни дни за неучебни в една учебна година за училища на територията на общината.
(4) Директорът на училището след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието.
(5) Неучебни са и дните, в които образователният процес в училището е временно преустановен по задължително предписание на компетентен орган, определен с нормативен акт.
(6) При непредвидени и извънредни обстоятелства продължителността на всеки учебен час може да бъде намалена до 20мин. от директора на училището със заповед.
Чл. 46.(1) През учебната година за организиране и провеждане на  участието на учениците в мероприятия организирани от училището или други институции на територията на училището или извън него се прилагат Вътрешни правила. Вътрешните правила са отворена система и подлежат на актуализация и допълване.

Раздел VI Форми на обучение

Чл. 47. (1) Формите на обучение са:
1. дневна;
2. обучение чрез работа;
3. самостоятелна;
Ученикът не може да се обучава в две или повече форми на обучение едновременно.
Чл. 48. (1) Формата на обучение се избира от ученика.
      (2) Формата на обучение се препоръчва от екипа за подкрепа за личностно развитие за:
1.ученик, ненавършил 16 години, чиято възраст надхвърля с повече от три години възрастта за съответния клас;
2.лице, навършило 16 години, което постъпва за първи път в училище;
3.лице, прекъснало обучението си за повече от три последователни учебни години;
4.лице, което не може успешно да завърши един и същ клас повече от три учебни години;
Чл. 49. (1) Обучението в дневна форма се организира в паралелки и групи.
(2) В дневната форма на обучение се организират и спортните дейности и часа на класа 
Чл. 50. (1) Обучението чрез работа (дуална система на обучение) е специфична форма на професионално обучение за придобиване на професионална квалификация, която се организира по реда на Наредба 1 от 2015г. за условията и реда за провеждане на обучение чрез работа. 
(2) Обучението включва практическо обучение в реална работна среда , което се организира възоснова на партньорство, включително възоснова на договор между ПГЛП и един или няколко работодатели.
Чл. 51. (1) Обучението в самостоятелната форма се организира за отделен ученик.
Самостоятелна форма на обучение включва самостоятелна подготовка и изпити за определяне на годишни оценки по учебни предмети от УУП 
                (2) В самостоятелна форма на обучение може да се обучават:
	    1. ученици във задължителна училищна възраст, които по здравословни причини не могат да се обучават в дневна форма на обучение;
		2. ученици в задължителна училищна възраст по желание на ученика и родителя;
		3. за даровити деца в задължителна училищна възраст след решение на ПС.
		4. лица  навършили 16 годишна възраст.
	    5. в самостоятелна форма могат да се обучават ученици прекъснали обучението си в минали години, които желаят да завършат своето образование	
		      (3) Учениците в самостоятелна форма на обучение се явяват на изпити на изпитни сесии съгласно  изискванията на Наредба 3/15.04.2003 г. за системата на оценяване за учебната 2018/2019г. както следва:

I. ГРАФИК НА УЧЕБНОТО ВРЕМЕ ЗА УЧЕБНАТА 2019/2020г.
Начало на учебната година – 16.09.2019г.
Учениците в самостоятелна форма се явяват на изпитни сесии за определяне на годишни оценки по учебните предмети от УУП.
1.Редовна сесия: 
12.11.2019г.  – 23.11.2019г.
07.01.2020г. – 18.01.2020г.
2.Поправителна сесия: 
  11.03.2020г. – 22.03.2020г.	
  10.06.2020г. – 21.06.2020г.
3.Допълнителна сесия:       
септември – октомври
Допълнителната сесия се определя за ученици, които по здравословни причини са възпрепятствани да се явят на редовните сесии.
	   Чл.52	 Ученици, започнали обучението си в гимназията в дневна форма на обучение по определена професия, след преминаването им в самостоятелна форма на обучение, продължават обучението си по учебния план, по който са започнали. Изпитните сесии се определят със заповед на директора съобразно времето на промяната на формата на обучение. 
         Чл. 53 При самостоятелна форма на обучение се прилага училищният учебен план за дневна, вечерна или дуална форма на обучение.
	   Чл.54 За ученици прекъснали обучението си в минали години се прилага действащия училищен учебен план
			т.1 При наличие на различия в учебните планове се полагат приравнителни изпити
	  Чл. 55 Ученици, които желаят да променят формата на обучение подават писмено заявление до директора на ПГЛП по образец. 
	  Чл. 56 В началото на всяка учебна година учениците в самостоятелна форма на обучение подават писмено заявление до директора на училището, в което изразяват желание да продължат или да бъдат записани  в самостоятелна форма на обучение, в срок до 14.09.
	  Чл. 57 Условията и  редът  за  организиране и провеждане на изпитите са съгласно Наредба №11 от 2016г. ( посл.изм. 29.09.2017г.) за оценяване на резултатите от обучението на учениците и  Наредба № 3/15.04.2003г., изм. ДВ, бр. 65/09.08.2005г. при утвърден от Директора график и заповед за комисии.
(1) Ученици, които не вземат изпитите си в обявените сесии повтарят класа 
(2) Ученик, който преминава от дневна в самостоятелна форма на обучение и има оформена годишна оценка по учебен предмет /различна от Слаб2 / след приключване на първия срок , не полага изпит по този предмет.
(3) При повтарянето на класа учениците се явявят на изпити само по учебните предмети, по които имат оценка  слаб (2)  или не са се явили на изпити.
	Чл. 58 Учениците подават заявление до директора в срок до две седмици преди провеждането на  всяка изпитна сесия.
(1) Учениците сами избират вида на изпитите, които ще полагат за всяка сесия през учебната година. 
(2) В рамките на една изпитна сесия учениците могат да положат част от изпитите за съответния клас.
(от 7 до 10 изпита в рамките на една сесия)
(3) Ученик, който не се е явил на три последователни изпитни сесии за една учебна година прекъсва обучение съгласно чл.173, ал.2, т.3 от ЗПУО
(4) За да бъдат включени в обучение учениците, които са отпаднали през съответните учебни години, трябва да подадат заявление до 14.09. на новата учебна година.
(5) Учениците в самостоятелна форма на обучение са длъжни сами да се информират за датите на изпитите си.
.  	Чл. 59 Директорът със заповед определя учители, които да водят документацията на учениците от самостоятелна форма. Учителите попълват личните картони на учениците, проследяват всяка изпитна сесия и информират ръководството за резултатите от проведената сесия.
	Чл. 60 Отговорност за организацията на изпитите с учениците на самостоятелна форма на обучение носят определените със заповед на директора учители и заместник - директора по учебната дейност.
	Чл. 61 Завършването на ПГЛП в различни форми на обучение се удостоверява с едини и същи по вид документи, които дават равни права на завършили.
 Чл. 62. (1) Организацията на обучението в дневна, обучение чрез работа и самостоятелна форма на обучение, както и условията и редът за преминаване от една форма на обучение в друга се уреждат с Наредба №10/01.09.2016г. за организация на дейностите в училищното образование.
Раздел VII  Оценяване на резултатите от обучението на учениците

       Чл. 63  Оценяването е процес за установяване на постигнатите резултати и поставяне на оценка. За учениците от X  до XII  клас се прилага Наредба 3/15.04.2003г. за системата на оценяване. За учениците от VIII и   IX класове се прилага Наредба 11/01.09.2016г. за оценяване на резултатите от обученито на учениците.
(1) Установяването на постигнатите резултати и поставянето на оценка се извършва от оценяващия.
(2) Установяването на постигнатите резултати и поставянето на оценка е индивидуално за всеки оценяван. 
	Чл. 64 Оценяването в процеса на училищното обучение има за цел установяване на постигнатите резултати от учениците по учебен предмет по време на учебната година  и поставяне на текущи, срочни и годишни оценки по задължителна, задължителноизбираема и свободноизбираема подготовка. 
(1) При завършване на средно образование се поставят окончателни оценки по учебните предмети.
(2) В началото на учебната година се установява и оценява входното равнище на учениците.
(3) Когато установяването на входното равнище се извършва при условията на вътрешно оценяване, поставената оценка може да бъде част от минималния задължителен брой текущи оценки за първия учебен срок.
Чл. 65  В процеса на училищното обучение се извършва вътрешно и външно оценяване.
(1) Вътрешното оценяване се извършва чрез текущи изпитвания.
(2) Външното оценяване се извършва чрез текущи изпитвания, изпити, и изпитвания, контролни работи и тестове.
(3) При вътрешното оценяване оценяващ е учителят;
(4) При външното оценяване оценяващи са: училищна комисия, определена от директора на ПГЛП или длъжностни лица определени от МОН или РИО.
Чл. 66 Оценяването се извършва чрез:
1. текущи изпитвания;
2. изпити;
3. изпитвания за установяване усвояването на учебното съдържание по учебен предмет за определен клас;
4. изпитвания за установяване постигането на държавните образователни изисквания за учебното съдържание по учебен предмет за завършен етап от степента на образование или на държавните образователни изисквания за придобиване на квалификация по професии за един или повече класове.

     Чл. 67 Според организацията текущите изпитвания и изпитите са: 
		1.Индивидуални -  за отделен оценяван;
                    2.Групови – за час от учениците от една паралелка или за ученици от една или повече паралелки.
	  Чл. 68 Въз основа на установените резултати от текущите изпитвания и изпитите се поставя оценка с качествен  и количествен показател.
(1) Оценките, който може да се поставят са отличен 6, много добър 5, добър 4, среден 3, слаб 2.
(2) Количественият показател може да не се определя като цяло число, при което качествения показател се определя както следва: 
а) за количествен показател от 2,00 до 2,99 се определя качествен показател слаб;
б) за количествен показател от 3,00 до 3,49 се определя качествен показател среден;
в) за количествен показател от 3,50 до 4,49 се определя качествен показател добър;
г) за количествен показател от 4,50 до 5,49 се определя качествен показател  много добър;
д) за количествен показател от 5,50 до 6,00 се определя качествен показател  отличен.
(3) При оценяването може да се поставят и други оценки, които се приравняват към оценките по ал. 1 и 2.
       Чл. 69 Задачите, другите материали и критериите за оценяване се подготвят от оценяващия. 
(1) Подготвените задачи, материали и критерии за оценяване се утвърждават от директора на училището, за съответните изпити.

Раздел VIII  ТЕКУЩИ ИЗПИТВАНИЯ

Чл. 70 Текущите изпитвания при условията на вътрешно оценяване се осъществяват системно през първия и втория учебен срок. 
            По време на учебния срок учителят осигурява ритмичност при оценяването на всеки ученик.
Чл. 71 Минималният задължителен брой текущи оценки за всеки учебен срок е: 
1. за учебен предмет, който по учебен план се изучава с четири и повече учебни часове седмично – две оценки от устни изпитвания и три оценки от писмени  или практически изпитвания(за 8-ми клас четири текущи изпитвания) – без текущото изпитване за установяване на входното и изходно равнище;
2.  за учебен предмет, който по учебен план се изучава с три  учебни часа седмично – две оценки от устни изпитвания и две оценки от писмени  или практически изпитвания(за 8-ми клас три текущи изпитвания) – без текущото изпитване за установяване на входното и изходно равнище;
3.  за учебен предмет, който по учебен план се изучава с два  учебни часа седмично – две оценки от устни изпитвания и една оценка от писмено  или практическо изпитване( за 8-ми клас  - две текущи изпитвания ) – без текущото изпитване за установяване на входното и изходно равнище;
4.  за учебен предмет, който по учебен план се изучава с един  учебен час седмично – една оценка от устно изпитване и една оценка от писмено  или практическо изпитване– без текущото изпитване за установяване на входното и изходно равнище;
5.  по учебния предмет “Физическо възпитание и спорт“ и по учебна практика – три оценки от практически изпитвания.
Чл. 72 Устните изпитвания могат да се организират като индивидуални текущи изпитвания или като групови текущи изпитвания.
(1) При индивидуалните устни изпитвания ученикът дава устни решения и отговори на индивидуално поставени въпроси или задачи.
(2) При груповите устни изпитвания всеки ученик дава устни решения и отговори на групово поставени задачи.
Чл. 73  Писмените изпитвания могат да се организират като индивидуални или като групови текущи изпитвания.
(1) При индивидуалните писмени изпитвания ученикът дава писмени решения и отговори на индивидуално поставени въпроси или задачи. Индивидуалните писмени изпитвания се извършват за не повече от един учебен час.
(2) При груповите писмени изпитвания всеки ученик дава писмени решения и отговори на групово поставени задачи.
(3) При писмените изпитвания оценяващият е длъжен да мотивира устно или писмено оценката си пред ученика.
Чл. 74 Контролната работа е групово писмено изпитване, при което се оценяват постигнатите резултати от учениците след приключване на обучението по завършена част от учебното съдържание по учебния предмет.
(1) Контролната работа се провежда за не повече от един учебен час.
Чл. 75 Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок. 
(1) Класна работа се провежда по български език и  литература, по чужди езици и по математика.
(2) Класната работа се провежда  според изискванията на на чл. 15 от Наредба 3 15.04.2009г  за системата на оценяване. 
Чл. 76 Контролните и класните работи се коригират и рецензират от оценяващия и се връщат на учениците за подпис от родителя. Оценяващият анализира и обобщава резултатите от контролните и класните работи, като уведомява учениците за направените изводи.
Чл. 77 Контролните и класните работи се провеждат по график при спазване на следните изисквания:
1. за една и съща паралелка може да се провежда не повече от една класна или една контролна работа в един учебен ден;
2. за една и съща паралелка в една учебна седмица не могат да се провеждат повече от две класни работи;
3. не се провеждат класни работи в последната седмица от учебния срок.
(1) Графикът за контролни и класни работи се изготвя по предложение на учителите по съответния учебен предмет, утвърждава се от директора на училището в началото на всеки учебен срок и се поставя на общодостъпно място в училището.
(2) Учителите по съответния учебен предмет информират учениците, а класните ръководители – родителите, в началото на всеки учебен срок за графика.
Чл. 78 С практическите изпитвания се оценяват постигнатите практически умения на учениците.
(1) Практическите изпитвания могат да се организират като индивидуални или като групови текущи изпитвания.
(2) При индивидуалните практически изпитвания ученикът изпълнява практически дейности, определени в индивидуално поставено практическо задание. 
(3) При груповите практически изпитвания всеки ученик изпълнява индивидуално  или в екип практически дейности, определени в общо поставено практическо задание.
(4) За извършване на практическите изпитвания по учебна или производствена практика се осигуряват работни места за всеки ученик и съответната техническа и технологична документация, техника, инструменти, уреди и материали, гарантиращи изпълнението на практическото задание и безопасната работа на учениците.
(5) Времето за изпълнение на практическото задание се определя от оценяващия в рамките на учебните часове.
(6) При практическите изпитвания оценяващият е длъжен да анализира изпълнението на практическото задание и устно да мотивира оценката си пред ученика. 
Чл. 79 След установяване на постигнатите резултати  при текущите изпитвания на учениците се поставят текущи оценки.

Раздел IХ   СРОЧНИ, ГОДИШНИ И  ОКОНЧАТЕЛНИ ОЦЕНКИ 

Чл. 80 Срочната оценка се оформя от учителя като се отчитат знанията и уменията на ученика върху учебното съдържание по съответния учебен предмет, изучавано през учебния срок и при вземане предвид на текущите оценки.
(1) Срочна оценка се формира само за учебните предмети, които по учебен план се изучават с повече от един учебен час седмично.
(2) Не се оформя срочна оценка по учебния предмет “Физическо възпитание и спорт” за ученици, освободени по здравословни причини от изучаването му за време, което не позволява поставяне на минималния задължителен брой текущи оценки.
(3) Срочната оценка се оформя не по-рано от една учебна седмица преди приключване на съответния учебен срок.
Чл. 81 Годишната оценка се оформя от учителя по съответния учебен предмет като се отчитат знанията и уменията на ученика върху учебното съдържание, изучавано през учебната година и при вземане предвид на срочните оценки. 
(1) За учебен предмет, който по учебен план се изучава със един учебен час седмично и през двата учебни срока, както и по производствена практика се формира само годишна оценка при вземане предвид на текущите оценки.
(2) За учебен предмет, който по учебен план се изучава с един учебен час седмично в един от двата учебни срока, годишната оценка се формира при вземане предвид на текущите оценки  от единия учебен срок  и срочната оценка от другия учебен срок.
(3) Не се оформя годишна оценка по учебния предмет.
“Физическо възпитание и спорт” за ученици, освободени по здравословни причини от изучаването му през двата учебни срока.
(4)  Годишната оценка по учебния предмет “Физическо възпитание и спорт“ за ученици, освободени по здравословни причини от изучаването му през един учебен срок  е срочната оценка за учебния срок, през който учебния предмет е изучаван.
Чл. 82 Учителят лично вписва поставените от него оценки в съответната задължителна училищна документация.
(1) Сроковете за вписване на оценките в документацията са:
1. в деня на изпитването – за текущите оценки от устните и от практическите изпитвания;
2. до две седмици  след провеждане на изпитването – за текущите оценки от писмените изпитвания;
3. в деня на оформянето им – за срочните и за годишните оценки;
Чл. 83 Окончателните оценки при завършване на средно образование се формират с точност до 0,01 като средно аритметично от годишните оценки по учебните предмети, изучавани в гимназиалния етап от ЗП, ЗИП и СИП.
(1) Окончателните оценки при завършване на средно образование по учебните предмети, които се изучават само в един клас от гимназиалния етап, са годишните оценки за съответния клас.
(2) Не се формира окончателна оценка по учебния предмет  “Физическо възпитание и спорт”, когато не е формирана годишна оценка за нито един от класовете на гимназиалния етап.
(3) В случаите когато  не е формирана годишна оценка за един или повече класове на гимназиалния етап, окончателната оценка по учебния предмет “ Физическо възпитание и спорт“: 
1. е годишната оценка по учебния предмет – когато предметът е изучаван само от един от класовете на етапа;
2. се формира с точност до 0,01  като средноаритметична от оформените годишни оценки по годишния предмет

Раздел Х   
ИЗПИТИ В ПРОЦЕСА НА ОБУЧЕНИЕТО

Чл. 84 Изпитите в процеса на обучение са: 
1.   приравнителни;
2.  за промяна на оценката;
3.   за определяне на срочна оценка по учебен предмет;
4.   за определяне на годишна оценка по учебен предмет;
Изпитите са успешно положени, когато оценката е не по – малко от среден 3.
Чл.85 Изпити за определяне на срочна оценка по учебен предмет.
(1) се провеждат когато ученикът е допуснал 25% отсъствия спрямо хорариума часове по учебен предмет за съответния учебен срок.
(2) изпитите за определяне на срочна оценка се полагат върху учебното съдържание по съответния учебен предмет, изучавано през учебния срок.
Чл. 86 Приравнителни изпити се провеждат:
1.  при преместване на ученика в паралелка на същото или в друго училище когато съществува различие между съответните училищни учебни планове.
2.  за ученик, прекъснал обучението си, който желае да го продължи, ако действащия учебен план е различен от учебния план, по който ученикът е започнал обучението си.
Чл. 87 Изпитите за промяна на оценка по учебен предмет са: 
1. поправителни изпити;
2. изпити за промяна на годишна оценка;
3. изпити за промяна на окончателна оценка – само за гимназиалния етап.
(1) Учениците имат право еднократно да се явят на изпити за промяна на годишна оценка и за промяна на окончателна оценка като общия брой на изпитите не може да е повече от три;
Чл. 88 Поправителни изпити се полагат от ученици  когато годишната им оценка по някой от учебните предмети от ЗП или ЗИП(за 8-ми и 9-ти класове общообразователна , професионална и разширена професионална подготовка) е слаб 2;
(1) Поправителните изпити се полагат върху учебното съдържание за съответния клас и за съответния вид подготовка;
(2) Поправителните изпити се организират в редовни или в допълнителни сесии.
(3) Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на ПГЛП.
(4) Учениците, които по здравословни причини, удостоверени с медицински документ, не са се явили на поправителни изпити в редовните сесии могат да се явят на допълнителна поправителна сесия по ред, определен със заповед на директора, но не по-късно от 10.10. 
(5) Учениците от последния гимназиален клас, които имат оценка слаб 2  по учебни предмети от ЗП или ЗИП на редовните и  на допълнителната поправителна сесия  или не са се явили на поправителни изпити, могат да се явят в януарска поправителна сесия или в сесиите по ал. 3 
Чл. 89 Изпитите за промяна на годишна оценка и изпитите за промяна на окончателна оценка  се провеждат след приключване на учебните занятия за ХІІ клас.
(1) Изпитът за промяна на годишна оценка се полага върху учебното съдържание за съответния клас и за съответния вид подготовка
(2) Изпитът за промяна на окончателна оценка за гимназиалния етап се полага върху учебното съдържание, изучавано в класовете в етапа.
(3) Изпитите по ал.1 и 2 се полагат по ред определен със заповед на директора на ПГЛП.
(4) Получената оценка на изпит за промяна на годишна или окончателна оценка е крайна. Когато получената оценка е слаб 2 ученикът се явява на поправителен изпит.
Чл. 90 Изпити за определяне на годишна оценка се полагат от ученици обучавани в самостоятелна форма. 
Чл. 91 Изпитите по чл. 53 се провеждат от:
1. училищна комисия по организиране на изпита;
2. училищна комисия по оценяването;
3. в състава на комисията по т. 1 не може да се включват лица притежаващи учителска правоспособност и квалификация по учебния предмет, по който се провежда изпитът;
4.  във състава на комисията по т. 2  се включват лица, които заемат длъжността “учител “  в същото или в друго училище по учебния предмет, по  който се провежда изпита.
5. комисиите по т. 2  са най – малко от двама членове един, от които е председател.
Чл. 92 За провеждане на изпитите по чл. 53 директорът на училището издава заповед за определяне на комисиите:
(1) в заповедта за всеки изпит се определят датата на провеждане, началния час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.
(2)  съобщение за датата, мястото и началния час на изпита, както и за срока  и мястото за оповестяване на резултатите се поставя на общодостъпно място в училището  най- късно три дни преди датата за провеждане на изпита 
Чл. 93 Практически изпитвания се провеждат по следните учебни предмети:
1. физическо възпитание и спорт;
2. учебна, лабораторна и производствена практика – за професионалната подготовка;
3. техническо чертане и други учебни предмети от професионалната подготовка, по които текущите изпитвания са практически;
Чл. 94 В две части писмена и устна се провеждат изпитите по чужди езици, с изключение на изпитите за промяна на окончателна оценка.
Чл.95 В две части писмена и практическа се провеждат изпитите по информатика и информационни технологии.
 Чл. 96 Продължителността на изпитите с изключение на изпитите за промяна на окончателна оценка е:
1. три астрономически часа за изпитите, които се провеждат в писмена форма.
2. по преценка на училищната комисия по оценяването в зависимост от спецификата на учебния предмет, но не повече от 30 мин. за устната част от изпитите.
3. по преценка на училищната комисия по оценяването в зависимост от спецификата на учебния предмет, но не повече от пет астрономически часа за изпитите, които се провеждат като практически.
Чл. 97 Изпитите за промяна на окончателна оценка се провеждат като практически изпитвания по учебните предмети: 
1. физическо възпитание и спорт;
2. учебна, и по производствена практика – за професионалната подготовка;
3. техническо чертане и други учебни предмети от професионалната подготовка по който текущите изпитвания са практически.
(1) Изпитите за промяна на окончателна оценка се провеждат в две части – писмена и практическа по учебните предмети: информатика и информационни технологии.
(2) Продължителността на изпитите за промяна на окончателна оценка е:
1. пет астрономически часа за изпитите които се провеждат в писмена форма
2. по решение на училищната комисия по оценяването в зависимост от спецификата на учебния предмет, но не повече от шест астрономически часа за практическите изпити.
Чл. 98 Крайната оценка от изпитите се формира като средна аритметична от оценките на членовете на училищната комисия по оценяването с точност до:
1. единица за изпитите и поправителните изпити.
2. 0,01 за изпитите за промяна на окончателна оценка.
(1) Крайната оценка от изпитите, които се провеждат в две части е средноаритметична от оценките поставени за всяка част с точност до 1-ца
(2) Крайната оценка от изпитите, който се провеждат в две части е слаб 2 когато някоя от оценките по отделните части е слаб 2. В тези случаи поправителния изпит се полага и в двете части.
Чл. 99 Изпитванията за установяване постигането на държавните образователни изисквания за учебното съдържание за определен клас или за етап от степента на образование се извършват по инициатива на МОН.

Раздел ХI   
НАЦИОНАЛНИ ВЪНШНИ ОЦЕНЯВАНИЯ

Чл.100 Национални външни оценявания в гимназията се провеждат в първия гимназиален етап от средната степен на образование(за ученици с прием за VIII клас за учебната 2017/2018г. и 2018/2019г.)
Чл. 101	Национални външни оценявания в гимназията се провеждат като писмени изпити едновременно за всички ученици по предварително обявен график
Чл. 102 Изпитите при Националното външно оценяване в 10 клас са по учебните предмети български език и литература и математика и се провеждат под формата на тест.
Чл. 103 Всеки ученик по свое желание може да положи и изпит по чужд език – английски или немски език изучаван в задължителните учебни часове чрез който се измерва степента на постигане на отделни езикови компетентности в областта на чуждия език или по учебния предмет информационни технологии чрез който се измерва степента на постигане на отделни ключови компетентности в областта на дигиталните компетентности.



Раздел ХII   
ЗАВЪРШВАНЕ НА КЛАС И СТЕПЕН НА ОБРАЗОВАНИЕ

	Чл.  104	(1)	Ученикът завършва класа, ако по всички учебни предмети от общообразователна, професионална и разширена професионална подготовка, определени в учебния план има годишна оценка най - малко Среден (3).
	(2)	Учениците, които имат оценки Слаб (2), по учебните предмети
полагат поправителни изпити, но не повече от две редовни поправителни сесии през учебната година. Поправителните сесии се провеждат след приключване на учебните на занятия по График приет и утвърден от Директора. 
	(3) 	За неприключен учебен срок или година, по задължителен учебен предмет, се квалифицират случаите в който ученикът има най - малко 25% отсъствия по учебния предмет и не се е явил на изпити за срочна оценка.
	(4)	Ученици, които имат Оценки Слаб(2) по задължителните учебни предмети на редовните или на допълнителната поправителни сесии или не са се явили повтарят класа.
	(5)	Учениците от последния гимназиален клас, които имат оценка
Слаб 2 по задължителните учебни предмети на редовните или на допълнителната поправителни сесии или не са се явили на поправителни изпити не повтарят класа.
(6)     Учениците успешно завършили XII клас стават зрелостници и придобиват право да се явят на ДЗИ  и  ДИ . 
      (7)     Зрелостниците полагат задължителен ДЗИ по български език и литература и втори държавен зрелостен изпит по избран от него учебен предмет. Като Втори задължителен ДЗИ  учениците могат да изберат държавния изпит за придобиване на професионална квалификация – по теория и практика на професията
	Чл. 105	 Учениците завършват средно образование, ако са приключили успешно обучението си в Гимназията и са положили успешно предвидените в учебния план Държавни зрелостни изпити.
	Чл. 106 Дипломата на учениците придобили средно образование е окончателна  и дава право за продължаване на образованието или за професионално обучение.
	

Раздел ХIII  
ОРГАНИЗАЦИЯ И ОЦЕНЯВАНЕ НА ИЗПИТИТЕ ЗА ПРИДОБИВАНЕ НА ПРОФЕСИОНАЛНА КВАЛИФИКАЦИЯ
ПРИ ЗАВЪРШВАНЕ НА ПРОФЕСИОНАЛНО ОБРАЗОВАНИЕ

 	Чл. 108 	Ученикът придобива професионална квалификация, ако е
завършил последния клас по изучаваната професия и след успешно полагане на предвидените в учебния план Държавни изпити за придобиване на степен на професионална квалификация.
	Чл. 109 	Държавните изпити за придобиване на степен на 
професионална квалификация са:
	1.	изпит по теория на професията и специалността;
	2. 	изпит по практика на професията и специалността;
	Чл. 110 (1)	Държавните изпити за придобиване на втора степен и трета степен  на професионална квалификация се полагат след успешно завършен 12 клас.
	Чл.111 Държавните изпити за придобиване на степен на професионална квалификация се провеждат по националните изпитни програми.
(1) В националните изпитни програми са определени изпитните теми и критериите за оценяване на държавните изпити.
	Чл. 112 (1)	Държавните изпити за придобиване на степен на професионална квалификация се провеждат в три сесии:
				1. през юни
				2. през септември
				3. през януари
	(2)	Обучаваните, които желаят да положат държавни изпити, подават заявление.
	(3)	Обучаваните могат да се явяват на неограничен брой изпитни
сесии до успешното полагане на държавните изпити.
	Чл. 113 Държавните изпити за придобиване на степен на професионална квалификация се провеждат в училището, в което е проведено обучението, а когато училището е закрито или преобразувано – в училище, определено от началника на РУО.
(1) За организиране и провеждане на изпитите директорът на училището издава заповеди.
(2) Най – късно три работни дни преди датата за провеждане на изпита директорът обявява на общодостъпно място в училището датата,  мястото и началния час на всеки изпит, както и срока и мястото за оповестяване на резултатите.
Чл. 114 (1) Подготовката, организирането и провеждането на държавните изпити се извършва от: 
1. комисия до допускане на изпитите;
2. комисия по подготовка и организиране на изпитите;
3. комисия от квестори за изпита по теория;
4. комисия за оценяване на изпита по теория;
5. комисия за провеждане и оценяване на изпита по практика;
6. комисия за придобиване на професионална квалификация;
(2) Съставът на комисиите за всеки изпит и срока за изпълнение на задълженията им се определят със заповед на директора на училището.
(3) Комисията по ал.1 т.1: 
1. взема решения за допускане до държавни изпити за съответната сесия; 
2. изготвя списъци на допуснатите и не допуснатите до държавни изпити и ги оповестява на общодостъпно място в училището.
(4) Комисията по ал. 1 т. 2 :
1. взема решение за мястото на провеждане на изпита;
2. определя работното място на всеки ученик;
3. осигурява необходимата документация за работата на квесторите по време на провеждане на изпита;
(5) Комисията по ал. 1 т.3 се определя за всяка професия и специалност, по която ще се полага държавен изпит, като в състава и се включват лица, които не са специалисти по съответната професионална подготовка.
(6) Комисиите по ал.1 т.4,5 се определят за всяка професия и специалност, по която ще се полага държавен изпит
(7) В състава на комисията по ал.1 т.6 се включват председателите на комисиите по ал.1 т. 4,5;
(8) Комисиите по ал. 1 т.1 и т.3 – 6 оформят решенията си в протоколи съгласно държавното образователно изискване за документите за системата на народната просвета.  
	Чл. 115 (1)	Държавният изпит по теория е писмена разработка по изпитна тема върху учебното съдържание от задължителната професионална подготовка и е с продължителност четири астрономически часа.
	(2)	Обучаваните за една и съща професия и специалност в 
училището полагат Държавния изпит по ал. 1 по една и съща изпитна тема.
(3) Изпитните билети се подготвят от комисията по оценяване на изпита по теория в съответствие с националната изпитна програма по професията и специалността. 
(4)  Във всички училища Държавния изпит по ал. 1 за всички професии и специалности се провежда на една и съща дата.
(3) Датите за провеждане на държавния изпит по теория и сроковете за подаване на заявленията за всяка сесия се определя в началото на учебната година от Министъра на образованието и науката.
Чл. 116 Оценяването на писмените работи се извършва от комисията по оценяване на изпита по теория в съответствие с критериите, определени в националната изпитна програма.
(1) Всеки член на комисията оценява писмената работа като вписва оценката си в индивидуален протокол
(2) За всяка писмена работа се изготвя рецензия;
(3) Оценката от държавния изпит по теория за всяка писмена работа се формира като средноаритметична от индивидуалните оценки на членовете на комисията с точност до 0,01;
(4) Рецензията и оценката се вписват от комисията върху писмената работа;
(5) Оценката от държавния изпит по теория е крайна. Когато получената оценка е слаб 2, обучавания може да се яви отново на държавния изпит;
(6) За резултатите от изпита комисията съставя протокол;
(7) Обучаваните могат да се запознаят с рецензията за писмената си работа;
Чл. 117 	(1)	Държавният изпит по практика е изпълнение на практическо задание. 
	(2)	Държавният изпит по практика е с продължителност не – повече от три  дни и не – повече от  шест астрономически часа дневно.
	(3) 	Всеки, който полага държавния изпит по ал. 1, получава индивидуално практическо задание.
	(4) Практическите задания се изготвят от комисията за провеждане и оценяване на изпита по практика.
(5) Датите за провеждане на държавните изпити по практика и сроковете за подаване на заявления за всяка сесия се определят в началото на учебната година от директора на училището.
(6) Комисията за провеждане и оценяване на изпита по практика наблюдава изпълнението на практическото задание и може да се намеси само в случаите на очевидна грешка, която води до злополука, изхабяване на материали и повреда на техниката и инструментите.
	Чл. 118 (1) Изпълнението на практическото задание се оценява от комисията за провеждане  и оценяване на изпита по практика  в съответствие с критериите, определени в националната изпитна програма.
	(2) Всеки член на комисията оценява изпълнението на практическото задание като вписва оценката си в индивидуален протокол.
	(3) Оценката от държавния изпит по практика за всяко практическо задание се формира като средноаритметична от индивидуалните оценки на членовете на комисията с точност до 0,01.

	(4) Оценката от държавния изпит по практика е крайна. Когато получената оценка е слаб 2, обучаваният може да се яви отново на държавния изпит.
	(5)  За резултатите от изпита комисията съставя протокол.
	(6) Обучаваните могат да се запознаят с резултатите от оценяването на практическото си задание.


Глава шеста
План-прием. Постъпване и преместване на ученици

Чл. 119. (1) Учениците постъпват в ПГЛП  съгласно утвърдения държавен план-прием.
(2) Училищният план-прием определя броя на местата, на които учениците в девети клас.Този брой може да се променя от директора в следващите класове в съответствие с реално записаните ученици.
       Чл. 120. (1) Училищният план-прием се определя преди началото на учебната година от директора на училището при условията и по реда на държавния образователен стандарт за организацията на дейностите в училищното образование.
(2)	Държавният план-прием се утвърждава за всяка учебна година със заповед на
 началника на регионалното управление на образованието .
(3) Допълнителният държавен план-прием се утвърждава за всяка учебна година със
заповед на Началника на регионалното управление на образованието.
 (4) Държавният план-прием и за маломерни паралелки се утвърждават след съгласуване с финансиращия орган.
(5) Условията и редът за утвърждаване на държавния план-прием за училищата и на допълнителния държавен план-прием се определят с държавния образователен стандарт за организацията на дейностите в училищното образование.
Чл. 121. Условията и редът за приемане и преместване на учениците от VIII до XII клас се определят с държавния образователен стандарт за организацията на дейностите в училищното образование и Наредба 10/01.09.2016г. за организация на дейностите в училищното образование
Чл. 122. (1) При преместването си учениците от VIII до XII клас полагат приравнителни изпити, когато училищният учебен план на училището, от което ученикът се премества е различен  от училищния учебен план за съответната професия в ПГЛП.


Глава седма
ПРИЗНАВАНЕ, ПРИРАВНЯВАНЕ И ВАЛИДИРАНЕ
НА РЕЗУЛТАТИ ОТ УЧЕНЕТО

Чл. 123. (1) Признаването е официално писмено потвърждение на съответствието на завършени периоди от училищно обучение или на етапи и степени на образование и професионална квалификация в училища на чужда държава с тези в училищното образование в Република България.
(2) По реда на тази глава се признават и компетентностите, придобити след успешно завършено обучение по учебните предмети Български език и литература, История и цивилизации, География и икономика в частта им, отнасяща се до историята и географията на България, осъществено от финансирани при условията и по реда на този закон организации на българи, живеещи извън Република България.
(3) Признаването по ал. 1 се извършва с цел:
1.	достъп до образование в училищата от системата на училищното  образование;
2. достъп до професионално обучение;

(4) Документи за завършени периоди на училищно обучение, степени на образование и професионална квалификация, издадени от училища на чужди държави, се признават при условия и по ред, определени с държавния образователен стандарт за оценяване на резултатите от обучението на учениците.
(5) Когато в процеса на признаване се констатира различие в системите за оценяване на резултатите от обучението, се извършва приравняване на оценките съобразно българската система за оценяване при условия и по ред, определени с държавния образователен стандарт за оценяването на резултатите от обучението на учениците.
(6) Признаването и приравняването по ал. 5 се извършва от министъра на образованието и науката или от оправомощени от него длъжностни лица.
Чл. 124. (1) Валидирането е оценяване и признаване на съответствието между компетентности, придобити чрез неформално обучение и информално учене, и изискванията за завършване на клас, етап или степен на образование и/или за придобиване на професионална квалификация и издаване на съответния официален документ с цел:
1. достъп до образование в училищата от системата на училищното образование;
2. достъп до обучение за придобиване на професионална квалификация;
3. улесняване на достъпа до пазара на труда.
(2)	Неформално обучение е обучение, което се извършва като организирана дейност
извън системата на училищното образование, но не води до завършване
на клас, етап и степен на образование и/или до придобиване на професионална
квалификация.
(3)	Информално учене е неинституционализирано, неорганизирано и
несистематизирано натрупване на компетентности в живота на човека.
(4) При условията и по реда на тази глава може да се валидират компетентности само на лица, които нямат придобито основно или средно образование.
(5) При условията и по реда на тази глава може да се валидират компетентности по учебен предмет по чл. 135, ал. 1 от ЗПУО само на лица, придобили средно образование, ако учебният предмет не е включен в дипломата им.
(6) При условията и по реда на тази глава може да се валидират компетентности за завършен период от училищно обучение или за завършен клас или етап от основната степен на образование, както и клас от първи гимназиален етап или първи гимназиален етап на лице в задължителна училищна възраст, търсещо или получило закрила по Закона за убежището и бежанците, когато е невъзможно представянето на съответния документ за съответното лице.
Чл. 125. (1) При условията и по реда на тази глава може да се валидират компетентности:
1. по определен учебен предмет за един или няколко класа от основната степен на образование;
2.	по учебен предмет по чл. 135 ал. 1 от ЗПУО;
3. по всички общообразователни учебни предмети, предвидени за изучаване в задължителните учебни часове за определен клас от основната степен на образование;
4. необходими за придобиване на професионална квалификация.

(2)	Валидирането по ал. 1, т.1,3 е оценяване и признаване на съответствието на
компетентностите с изискванията в съответната учебна програма и/или в държавния
образователен стандарт за общообразователната подготовка.
(3) Валидирането по ал. 1, т. 2 се извършва при условията и по реда на допълнителните държавни зрелостни изпити, като лицето избира дали да положи изпита върху учебното съдържание по чл. 135, ал. 1 или 3.
(4) Валидирането по ал. 1, т. 3  може да се извършва само след представяне на документ за предходен клас или етап.
(5) Валидирането по ал. 1, т. 1, 3 и 4 се извършва от избрано от лицето училище, което осъществява съответното обучение.
(6) Валидирането по ал. 1, т. 1, 3 и 4 се извършва при условията и по реда на държавния образователен стандарт за оценяването на резултатите от обучението на учениците.
(7) Валидирането по ал. 1, т. 4 се извършва при условията и по реда на Закона за професионалното образование и обучение.
(8) Гражданите не може повторно да валидират компетентности, признати при условията и по реда на тази глава.
Чл. 126. (1) Съответствието на компетентностите с изискванията за завършване на клас, етап или степен на образование и/или за професионална квалификация се удостоверява със следните документи:
1. удостоверение за валидиране на компетентности по учебен предмет за един или няколко класа, което дава право за издаване на документ за завършен клас, етап или степен при условия, определени с държавния образователен стандарт за информацията и документите;
2. удостоверение за валидиране на компетентности по учебен предмет, невключен в дипломата за средно образование, което дава право за включване на оценката в балообразуването при кандидатстване във висше училище;
3. удостоверение за валидиране на компетентности за клас от основната степен на образование, което дава право за продължаване в следващ клас или за обучение за придобиване на професионална квалификация;
4. удостоверение за валидиране на компетентности за начален етап на основната степен на образование, което дава право за продължаване в следващ етап на училищното образование или за обучение за придобиване на професионална квалификация;
5. удостоверение за валидиране на компетентности за основна степен на образование, което дава право за продължаване в средната степен на образование или за обучение за придобиване на професионална квалификация;
6. свидетелство за валидиране на професионална квалификация;
7.	удостоверение за валидиране на професионална квалификация по част от
професия.
(2) Съответствието на компетентностите с изискванията за завършване на клас, етап или основна степен на образование за лицата по чл. 166, ал. 6 и 7 се удостоверява освен с документите по ал. 1, т. 3 - 5 и със следните документи:
1. удостоверение за валидиране на компетентности за клас от първи гимназиален етап, което дава право за продължаване в следващ клас;
2. удостоверение за валидиране на компетентности за първи гимназиален етап, което дава право за продължаване във втори гимназиален етап.
(3) Съдържанието и редът за издаване на документите по ал. 1 и 2 се определят с държавния образователен стандарт за информацията и документите.
Чл.127. (1) Училищата може да организират и провеждат курсове за ограмотяване и курсове за придобиване на компетентности от прогимназиалния етап за лица, навършили 16 години.
(2) Обучението в курсовете по ал. 1 се извършва по програми, утвърдени от министъра на образованието и науката, ориентирани към резултатите от обучението, определени с държавния образователен стандарт за общообразователната подготовка за начален и за прогимназиален етап.
(3) Лицата, преминали обучение в курс по ал. 1, полагат изпити при условията и по реда на държавния образователен стандарт за оценяване на резултатите от обучението на учениците.
(4) На лицата, успешно положили изпитите по ал. 3, се издават съответно удостоверенията по чл. 168, ал. 1, т. 3, 4 или 5.
Чл. 128. (1) ПГЛП, като училище което осъществява обучение за придобиване на професионална квалификация, може да организира и провежда курсове за подготовка за валидиране на професионални компетентности за лица, навършили 16 години.
(2) Обучението и завършването на курса по ал. 1 се извършва при условията и по реда на Закона за професионалното образование и обучение.


Глава осма  УЧЕНИЦИ
Раздел I Основни права и задължения

      Чл. 129. Учениците имат следните права:
              (1) Избира училището, професията и специалността, предметите и дейностите предвидени в учебния план, като избираеми, при спазване на изискванията на нормативните актове.
		(2) Участва по свой избор в организираните от училището извънкласни и извънучилищни дейности.
		(3) Получава от учителите информация по въпросите  свързани с неговото обучение.
		(4) Да бъде консултиран във връзка с професионалното му ориентиране и развитие, да бъде насочван, стимулиран и подпомаган в съответствие с неговите потребности, желания и способности;
		(5) Да се обучава и възпитава в здравословна и сигурна среда, както и да получава защита при накърняване на правата и достойнството му;
(6) Да бъде зачитан като активен участник в образователния процес;
(7) Да ползва безплатно училищната материално-техническа база по ред, определен от директора на училището, в учебно и в неучебно време за развитие на интересите и способностите си;
              (8). Да участва в извънкласни и извънучилищни дейности, в това число форми на ученическо самоуправление;
(9). Да бъде поощряван с морални и материални награди за високи постижения в учебната, извънкласната и извънучилищната дейност и за приноса си за развитието на училищната общност;
         	(10). Да дава мнения и предложения по отношение на организацията и провеждането на цялостната училищна дейност;
		(11) Получава от учителите консултации при организиране на самостоятелната си подготовка.
		(12) Получава индивидуална помощ от учителите, съобразно специфичните си педагогически потребности.
		(13) Бъде насочван, стимулиран и подпомаган за развитие
 на неговите дарби, умствени и физически способности.
		(14) Да бъде защитаван от училището, от РУО, от Министерството  на образованието и науката при накърняване на личното му достойнство и нарушаване на човешките му права.
		(15) Да бъде защитаван срещу всички форми на дискриминация на учебното място.
		(16) Дава мнения и предложения пред Директора на училището по отношение на организацията и провеждането на цялостната дейност в училището.
(17) Избира и бъде избиран в ученическия съвет на училището.
		(18)Използва безплатно училищната материално - техническа база в учебно време, както и в извънучебно време за развитие на интересите и способностите си, по ред определен от Директора на училището.
		(19) Да бъде поощрен с морални награди за високи постижения в учебната, извънкласната и извънучилищната дейност.
		(20) Да получава стипендия при условия и по ред определен с Постановление на Министерския съвет.
		(21) На учениците от други населени места се осигурява безплатно общежитие и безплатен  транспорт. При напускане на Гимназията  ученикът е длъжен да възстанови изразходените от него средства.
(22) Ученикът има право да получава обща и допълнителна подкрепа за личностно развитие
(23)Да участва в проектни дейности

	чл. 130  Ученикът има следните задължения: 
		(1) Да не отсъства от учебните занятия  без уважителни причини.
		(2) Да на влиза в учебните работилници, учебните кабинети и класни стаи, ако в тях  няма часове.
		(3) Да не влиза в учителската стая.
		(4) Да не влиза в сградата на училището със семки, закуски,  плодове, чаши и др.
		(5) Да не се събира с други ученици в други входове на сградата на училището и да влиза в пререкание с обитателите й.
		(6) Да не пали огън в сградата и района на училището.
		(7) Да не сяда по парапета във фоайето и по прозорците.
		(8) Да не руши или се опитва  да поправя части на електрическата инсталация (електрически ключове, контакти и  ел. табло).
		(9)  да  влиза в час с изключен мобилен телефон и да не ползва мобилен телефон и други технически и електронни средства по време на час без разрешение на учителя.Ученикът е длъжен да изключи телефона си и да го постави на определеното за целта табло след започване на учебния час; 
		(10) Да не  се подготвя за водач на моторно превозно средство (да кормува моторни превозни средства) по време на учебни занятия.
 		(11) Да не пуши, внася, разпространява и употребява наркотични и упойващи вещества.
(12) да не носи оръжие, както и други предмети, които са източник на повишена опасност;
да не бъде на обществени места без придружител в съответствие с изискванията на Закона за закрила на детето;
(13) Да не внася и употребява взривни вещества (включително -пиратки, бомбички и др. средства за нараняване) и оръжие  (хладно, огнестрелно, газови пистолети, флакони със сълзотворен газ).
		(14) Да не участва в политически партии и организации до навършване на пълнолетие.
		(15) Да не членува в секти забранени от официалните власти, както и да провокира конфликти на тази основа в училището.
		(16) Да не играе карти и други хазартни игри в района на гимназията.
		(17) Да не отнема лични вещи от ученици и служители, да нанася побой над съучениците си и да влиза в пререкание с педагогическия и обслужващия персонал, с дежурните по охраната.
		(18) Да не  използва методи на саморазправа, рекет, изнудване.
		(19) Да не уронва престижа и доброто име на гимназията с непристойни действия или виновно бездействие.
		(20) Да не накърнява човешките и гражданските права на учители,
служители и ученици, да унижава личното им достойнство и да прилага форми на физическа и психическо насилие върху личността им.
	       (21) Да не създава пречки на учителя при и по повод изпълнение на служебните му задължения
              (22) Да не упражнява всяка пряка или не пряка дискриминация основана на пол, раса, народност, етническа принадлежност, човешки геном, гражданство, произход, религия или вяра, оброзование, имуществено състояние или други.
              



 (23) Да не разпространява заплахи, снимки и клипове в интернет, заснети с цел уронване на авторитета на ученици и учители в  Професионална гимназия по лека промишленост.
              (24) Да се явява на училище  в приличен  външен вид
 (25) Да не напуска сградата на училището по време на учебни занятия и да се разхожда на територията на град Монтана(улици, паркове, магазини, заведения за хранене и др.)

	         Чл. 131   Ученикът е задължен да:
		(1) Се запише за настоящата учебна година, като представи на класния си ръководител в срок до 20.09:
		т. 1. надлежно оформен бележник и лична карта за новата учебна година;
т.2. 4 бр. снимки задължително.
		(2) Се запознае и спазва Правилника за вътрешния ред на Професионална гимназия по лека промишленост, Правилника за безопасни и здравословни условия на труд и графика на учебните занятия.
		(3) Идва в училище 15 мин. по-рано от началото на учебните часове в спретнат вид, с чисти и здрави дрехи, с добре поддържана коса.
		(4) Носи лична карта за удостоверяване на самоличността си и я показва при влизане в училище и при необходимост.
		(5) Се движи тихо, внимателно по коридорите след биене на първия звънец, да бъде пред кабинетите. В кабинетите и работилниците да влиза само в присъствието на учител.
		(6) Напуска училище при отсъствие на учител, докато дежурния учител не изясни, чрез Директора или Заместник-директора, с какво и къде ще се занимават учениците в този час.
		(7) Да се явява в часовете по физическа култура и учебна практика с установеното облекло, което се осигурява лично.Присъства по време на часовете по физическа култура включително и когато е освободен от занятията по съответната процедура / не напуска  двора и сградата на училището/.
		(8) Става прав в класната стая в израз на уважение при влизане на учителя, Директора, и Зам. директора, на други длъжностни лица и експерти от МОН.
		(9) Се явява на официални празници, изпити, връчване на Дипломи и др. с официално облекло, в определения ден и час от ПС и Директора.
		(10) Изпълнява учебните си задължения, като се подготвясистемно за учебните занятия.
		(11) Има необходимата тетрадка и пособия по предмета, води редовни записки и изпълнява изискванията на учителя за часа. Кориците на тетрадките да имат естетичен вид.
		(12) Ученикът е длъжен да сяда на определеното му работно място и спазва нормите на поведение в час.
		(13) Пази в добър вид и представя при изпитване, без подканяне ученическата книжка и съответната тетрадка. За не внесени оценки, отсъствия и бележки в ученическата книжка отговорност носи ученикът. При загуба я възстановява в тридневен срок, чрез курсовия ръководител.
		(14) Спазва правилата за Техника на безопасност, Охрана на труда и Противопожарна охрана, посочени в Правилника за осигуряване на безопасни условия на възпитание, обучение и труд в Професионална гимназия по лека промишленост, и инструкциите и специфичните правила на съответните кабинети и учебни работилници.
		(15) Ученикът е длъжен  да  се застрахова в срок до 30.09. год. срещу злополука, чрез класния ръководител.
		(16) Съхранява и развива училищните традиции.
		(17) Спазва хигиенните норми в училище и прилежащите му райони, коридорите, класните стаи, работилниците, отходните места.
		(18) Се отнася с уважение и толерантност към труда на учители, ученици и обслужващият персонал на Професионална гимназия по лека промишленост.
		(19) Да не унижава личното достойнство на съучениците си и да не упражнява физическо и психическо насилие върху тях, свързано с религиозни, етнически и полови различия.
              (20)Ученикът няма право да ползва мобилен телефон по време на учебен час.След биенето на звънеца за влизане в час той е задължен да изключи мобилния си телефон.
              (21)Използването на мобилен телефон през междучасията не трябва да нарушава  дисциплината и редът в училище.
		 (22) Ученикът няма право да се държи неморално, непристойно, цинично и вулгарно в училище.
	Чл. 132 Ученикът  опазва базата, обзавеждането на кабинетите, оборудването на учебните работилници с дължимата грижа и отговорност. Ученик, който поврежда и унищожава умишлено имуществото на Професионална гимназия по лека промишленост:
		(1) получава административно наказание /предупреждение за преместване в друго училище/;
		(2) носи материална отговорност, провинения ученик възстановява или заплаща по пазарни цени унищоженото или повреденото имущество на гимназията. 
(3) при укриване на нарушителя, повредата се заплаща от класа, солидарно. 
	Чл. 133 Дежурните ученици отговарят за реда и дисциплината на класа в междучасията, почистват  дъска за писане и в края на учебните часове предават класната стая на дежурните учители.










ОТСЪСТВИЯ ОТ УЧЕБНИ ЗАНЯТИЯ
Чл. 134. Отсъствията се отчитат с натрупване за цялата година.
Чл. 135. Отсъствията ог училище са по уважителни и неуважителни причини.
Чл. 136 Ученикът може да отсъства от училище по уважителни причини в следните случаи:
1.При болест (медицински причини) - представя медицински документ с амбулаторен номер, документ за преглед в спешен кабинет или от болница, заверен от родител/представител на ученика/лицето, полагащо грижи за него и медицинското лице в ПГТМД;
1.1. При отсъствие по болест родителят на ученика следва да уведоми класния ръководител в същия ден с писмо, имейл или телефонен разговор. Надлежно издаденият медицински документ се представя на класния ръководител или в канцеларията в срок до 3 (три) учебни дни, след явяване на ученика в училище. След този срок класният ръководител оформя отсъствията окончателно по неуважителни причини.
2.При наложително участие в друга дейност (състезания, конкурси, олимпиади, фестивали, концерти, спектакли, изложби и др.) - представя документ от спортния клуб, в който членува, от организаторите на състезания, конкурси, олимпиади, фестивали, концерти, спектакли, изложби и други и след с писмо, имейл или телефонен разговор от родителя/представителя на ученика/лицето, което полага грижи за него. Документът се представя преди началото на участието, заверява  от класния ръководител и от директора на професионалната гимназия. В документа следва да има точни данни с адреса и телефоните за връзка на организацията, издала служебната бележка. Тренировки, репетиции и тренировъчни лагери са неуважителни причини за отсъствия.
3.С разрешение на класния ръководител ученикът може да отсъства до 3 (три) дни в една учебна година по уважителни причини. Родителят/ представителя на ученика/лицето, което полага грижи за него уведомява предварително лично класния ръководител за причините, налагащи отсъствието от занятия. Ученикът е длъжен да представи уведомително писмо от родителя/представителя на ученика/лицето, което полага грижи за него за извиняване на отсъствията, в което да са вписани причината и датите на отсъствие на ученика ог занятия.
4.Родителят подава предварително уведомление до директора, за да бъдат извинени отсъствията по уважителни причини до 7 (седем) дни в учебната година. Над този период решение може да издаде само ПС.
5.Горепосочените документи с изключение на т.2 се представят своевременно в деня, когато ученикът идва на училище след отсъствието си.
6.Броят на отсъствията по уважителни и неуважителни причини на ученика се отбелязват в дневника и се нанасят в ученическата книжка - веднъж месечно от класния ръководител.
Чл.137.Ученици с хронични заболявания представят в срок до 30.09. документ за освобождаване от занятия по физическа култура, издаден от лекарска консултационна комисия на училищния лекар. Документите за освобождаване от занятията по физическа култура и спорт се съхраняват от училищния лекар. Училищният лекар своевременно уведомява съответния учител по физическа култура и класния ръководител, като дава подробна информация за здравословното състояние на ученика и срока за освобождаването му.
Чл. 138 За ученик обучаван в дневна и дуална форма, чиито отсъствия  не позволяват оформяне на срочна или годишна оценка по един или няколко учебни предмета, Директорът на училището по предложение на Педагогическия съвет определя със заповед условията и реда за оценяване на знанията и уменията за завършване на учебния срок или учебната година.
		
	
Раздел II   Подкрепа за личностно развитие на децата и учениците

Чл. 139. (1) Институциите в системата на училищното образование осигуряват подкрепа за личностно развитие на учениците съвместно с държавните и местните органи и структури и доставчиците на социални услуги.
(2)	ПГЛП самостоятелно  разработва и прилага цялостна политика за:
1. подкрепа за личностно развитие на  ученика;
2. изграждане на позитивен организационен климат;
3. утвърждаване на позитивна дисциплина;
4. развитие на училищната общност.
(3)	Изграждането на позитивен организационен климат изисква създаване на условия
за сътрудничество, ефективна комуникация и отношения на загриженост между всички
участници в процеса на образование.
(4) При работата с учениците ПГЛП основава дейността си на принципа на позитивната дисциплина, която се свързва с мерки и подходи, гарантиращи изслушване на ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
(5) При работата с учениците ПГЛП основава дейността си на принципа на превенцията на обучителните трудности и ранното оценяване на риска от тях. Тези мерки се прилагат към всички ученици в обща класна стая по ред, определен в държавния образователен стандарт за приобщаващото образование.
Чл. 140. (1) ПГЛП има етичен кодекс на училищната общност, който се приема от представители на педагогическия съвет, обществения съвет, настоятелството и на ученическото самоуправление по ред, определен в правилника за дейността на училището.
(2) Етичният кодекс се изготвя по достъпен и разбираем за учениците начин и се поставя на видно място в училищната сграда.
Чл. 141. (1) На учениците в системата на училищното образование се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всеки ученик.
(3) За реализиране на общата и допълнителната подкрепа в училището работят класния ръководител, учителите или социален работник.
Чл. 142. (1) Подкрепата за личностно развитие е обща и допълнителна.
(2) Общата и допълнителната подкрепа се осигуряват там, където е ученикът в училище и в центровете за подкрепа за личностно развитие. 
Чл. 143. (1) Общата подкрепа за личностно развитие включва:
1. екипна работа между учителите и другите педагогически специалисти;
2. допълнително обучение по учебни предмети;
 3. консултации по учебни предмети;
4. кариерно ориентиране на учениците;
5. занимания по интереси;
библиотечно-информационно обслужване;
6. грижа за здравето;
8. осигуряване на общежитие;
9. поощряване с морални и материални награди;
10.дейности по превенция на насилието и преодоляване на проблемното поведение;
11.ранно оценяване на потребностите и превенция на обучителните затруднения;
12.осигуряване на безплатен транспорт до училище

(2) Общата подкрепа за личностно развитие на ученика се извършва от училищния екип за обща подкрепа на учениците в ПГЛП
Чл. 144. Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи и ученици с цел повишаване ефективността на педагогическите подходи.
Чл. 145. Кариерното ориентиране в училищното образование включва взаимнодопълващи се дейности за информиране, диагностика, консултиране, посредничество и проследяване с оглед подпомагане на учениците в 
техния самостоятелен и осъзнат избор на образование и професия и осъществяване на връзка между училището и пазара на труда.
Чл. 146. Заниманията по интереси се организират за развитие на способностите и на компетентностите на учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство.
Чл. 147. Библиотечно-информационното обслужване се осигурява чрез библиотечен фонд на гимназията, който гарантира свободен достъп до информация на учениците от различни документални източници и в глобалната мрежа с цел изграждане на навици за четене и компетентности за търсене и ползване на информация.
Чл. 148. Грижата за здравето се осигурява чрез гарантиране на достъп на учениците до медицинско обслужване и програми за здравно образование и за здравословен начин на живот.
Чл. 149. (1) Учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност.
(2) Директорът на институцията след решение на педагогическия съвет със заповед може да учредява награди за учениците.
Чл. 150. (1) ПГЛП осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.

(2) Видовете и съдържанието на дейностите по превенция на тормоза и насилието са определени в Училищна програма за противодействие на училищния тормоз между учениците и ограничаване на агресията.
Чл. 151. (1) ПГЛП прилага дейности по мотивация и преодоляване на проблемното поведение които включват:
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
2. използване на посредник при разрешаване на конфликт в училище;
3. консултиране на ученика с психолог;
4. създаване на условия за включване на ученика в група за повишаване на социалните умения за общуване и решаване на конфликти;
5. насочване на ученика към занимания, съобразени с неговите потребности;
6. индивидуална подкрепа за ученика от личност, която той уважава
(наставничество);
7. участие на ученика в дейности в полза на паралелката или училището;
Чл. 152. (1) Допълнителната подкрепа за личностно развитие включва:
1.	работа с ученик по конкретен случай;
2.осигуряване на обща и специализирана подкрепяща среда, технически средства, специализирано оборудване, дидактически материали, методики и специалисти;
(2)	Допълнителната подкрепа за личностно развитие се предоставя на 
ученици:
1. в риск;
2. с изявени дарби;
3. с хронични заболявания.
(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на ученика. 
Чл. 153. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в  училището.
(2) Екипът за подкрепа за личностно развитие се създава със заповед на директора за определен ученик 
(3) В състава на екипа за подкрепа за личностно развитие задължително се включва психолог . В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните.
(4) Екипът за подкрепа за личностно развитие работи съвместно с родителите, а при необходимост и с центровете за подкрепа за личностно развитие.
Чл. 154. Екипът за подкрепа за личностно развитие в училището:
1. идентифицира силните страни на ученика, затрудненията, свързани с развитието, обучението и поведението му, както и причините за тяхното възникване;
2. извършва оценка на индивидуалните потребности на ученика;
3. изготвя и реализира план за подкрепа;
4. извършва наблюдение и оценка за развитие на всеки конкретен случай;


					РАЗДЕЛ III  САНКЦИИ НА УЧЕНИЦИТЕ

чл. 155. За неизпълнение на задълженията си определени в този правилник след изчерпване на останалите механизми за въздействие върху вътрешната мотивация и за преодоляване на проблемното поведение на учениците се налагат санкции:
	(1) За отсъствия по неуважителни причини:
	На  ученика се налагат санкции: 
1. забележка – от 5 до 10 отсъствия по неуважителни причини;
2. предупреждение за преместване в друго училище – от 11 до 20  отсъствия по неуважителни причини;
3. преместване в друго училище – от 21 до 25 отсъствия по неуважителни причини;
4. преместване от дневна форма в самостоятелна форма на обучение - от 21 до 25 отсъствия по неуважителни причини;
5.ученик, който не е посещавал училище по неуважителни причини за период по-дълъг от два месеца 
се отписва от училище(чл.173, ал.(2), т.2 от ЗПУО)
5.1 класният ръководител изготвя мотивирано предложение до директора на училището на ПГЛП за обстоятелствата наложили прекъсването на обучението на ученика 
[bookmark: _GoBack] (2) За системни нарушения на чл.131 от Правилника за дейността на училището
1.забележка;
2. предупреждение за преместване в друго училище
3. преместване в друго училище
 (3) Когато ученикът се яви в училище с облекло или във вид, които са в нарушение на този правилник или на правилника за дейността на училището, както и когато състоянието му не му позволява да участва в образователно-възпитателния процес, той се отстранява от училище до отпадане на основанието за отстраняването му, за което класният ръководител уведомява родителя.
(4) Когато ученикът пречи на учителя и/или на съучениците си по време на учебен час, учителят може да го отстрани до края на учебния час. 
т.1 След отстраняване на ученика от час се предприемат дейности за мотивация и за преодоляване на проблемното му поведение и се уведомява родителя;
т.2 Отстраненият от час ученик е с място на пребиваване кабинет на ЗДУД където се прилагат дейности за преодоляване на неговото проблемно поведение.
(5) Освен налагането на наказание по ал. 1 ученикът може да бъде насочен към консултации и педагогическа и психологическа подкрепа от специалист, допълнително обучение в извънучебно време, включително в периода на ваканциите, участие в извънкласни и извънучилищни дейности, професионално ориентиране и други дейности с оглед недопускане на нарушения и на отпадане от училище.
Чл. 156. При неспазване на изискванията на настоящия правилник и /или допускане на отсъствия по неуважителни причини на учениците се налагат следните санкции (чл. 199 ал.1 т. 1.3,4,5 , ал.2.3,4.5 от ЗПУО):
1.	„Забележка” за:
б)	регистрирани 5 забележки в дневника;
в)	увреждане на материално-техническата база на училището;
г)	регистрирани 3 (три) отстранявания на ученика от час;
д)  участва в прояви свързани с физическо и психическо насилие на ученици

2.	„Предупреждение за преместване в друго училище“ се налага при допускане на някой от следните случаи:
а)	10 регистрирани забележки в дневника;
б)	рушене на училищната материално-техническа база и злоупотреби с учебна документация;
в)	системно и съзнателно нарушаване на дисциплината в процеса на обучение;
г)	умишлени действия, застрашаващи живота и здравето на ученици, учители и служители на ПГЛП;
д)	употреба на алкохол и наркотични вещества в прилежащия район на училището;
е)	за прояви на вербално, физическо и психическо насилие над ученици и служители и уронване 



престижа и достойнството на учителя;
ж)	за отнемането на чужди вещи, тормоз и насилие, дискриминация по религиозни, етнически, полови и расови различия, като противообществените прояви се разглеждат и санкционират от съответната комисия в училището и съвместно е органите на МВР;
з)	регистрирани 4 (четири) отстранявания на ученика от час;

3.	„Преместване в друго училище до края на учебната година“ (съгл. чл. 199, ал. 1,т,4, от ЗПУО) се налага при допускане на някой от следните случаи:
а)	неадекватно поведение, упражняване на физическо или психическо насилие, унищожаване на училищно имущество;
 б)	за отнемането на чужди вещи, тормоз и насилие, дискриминация по религиозни, етнически, полови и расови различия, като противообществените прояви се разглеждат и санкционират от съответната комисия в училището и съвместно е органите на МВР

4.„Преместване or дневна в самостоятелна форма на обучение“ (съгл. чл. 199. ал.1,т.5. от ЗПУО) за ученици, навършили 16-годишна възраст:
а)	неадекватно поведение, упражняване на физическо или психическо насилие, унищожаване на училищно имущество;
б)	при регистрирани 6 (шест) отстранявания на ученика от час;
в)	регистрирани 3 (три) отстранявания на ученика от училище.
Чл.157. За едно нарушение не може да бъде наложена повече от една санкция.
Чл.158. Санкцията „Забележка“ се налага със заповед на директора по мотивирано писмено предложение на класния ръководител (Чл. 203, ал.1 от ЗПУО), а останалите санкции — със заповед на директора по предложение на педагогическия съвет. В заповедта за налагане на санкциите и мерките се посочват видът на санкцията и/или мярката, срокът и мотивите за налагането им.

Чл.159. Процедури по налагане на санкции;
1. Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани със съответ ното нарушение.
2. Родителят, има право да присъства на изслушването и да изрази мнение.
3. По предложение на класния ръководител и/или по молба на родителя, изслушването на ученика може да се извърши в присъствието на психолог , педагогически съветник, ресурсен учител или друго доверено лице на ученика.
4. За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, как го и ученици от училището.
5. Директорът на училището със заповед определя комисия, която разглежда про гивообществените прояви на учениците и съставя протокол.
6. Директорът задължително с писмо или e-mail уведомява родителя за откриването на процедура по налагане на санкцията „забележка“, а в случаите "предупреждение за преместване в друго училище", "преместване в друго училище" и "преместване от дневна форма в самостоятелна форма па обучение" и съответните териториални структури за закрила на детето в дирекция „Социално подпомагане“ по настоящ адрес на ученика. Служителят й може да присъства на изслушването за защита на правата и интересите на ученика. Ако родителят не реагира на уведомлението, процедурата по налагане на санкцията няма да бъде спирана.
7. Класният ръководител заедно с председателя /или зам. председателя на ученическия съвет и заместник-директора изслушват ученика и проверяват фактите и обстоятелствата, свързани с нарушенията, в присъствие на родителя. Изготвя се протокол и се представят на директора.
Чл.160. Санкциите и мерките са срочни (Чл. 202 от ЗПУО).
1.	Срокът на санкциите е до края на учебната година.
2.	Когато санкциите, "предупреждение за преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила ог началото на следващата учебна година;
3.	Санкциите и мерките се заличават с изтичане на срока, за който са наложени или предсрочно по реда, по който са наложени. Заличаването на наказанието се отбелязва в ученическата книжка и в личния картон на ученика;
4.	По предложение на класния ръководител наложената на ученика санкция „забележка“ може предсрочно да бъде заличена.
Чл.161. Заповедта за наказания на учениците се свежда до знанието на всички ученици от ПГЛП.
Чл.162. Санкции не се налагат на ученици, когато поведението им е резултат от увреждане или нарушение на здравето, посочено в медицински документи.
Чл.163. Санкциите се отразява в ученическата книжка и в личния картон/личното образователно дело на ученика.

Чл.164. Ученикът, на когото е наложена санкция "предупреждение за преместване в друго училище", „преместване в друго училище“ или "преместване от дневна форма в самостоятелна форма на обучение" за срока на санкцията се лишава от правото да получава стипендия за отличен успех.

Чл.165. За отличен успех, за научни и практически постижения в определена образователна област, за успешно представяне в състезания, конкурси, олимпиади, научни конференции (на училищно, регионално и национално равнище), за приноса им към развитието на училищната общност и за участие в социални каузи учениците след решение на ПС се поощряват с:
а)	похвала от Директора на училището и Педагогическия съвет, определена със заповед на директора, която да се сведе до знанието на всички ученици;
б)	книги и материални награди:
в)	похвална грамота

РАЗДЕЛ IV РОДИТЕЛИ 

	Чл.166	Сътрудничеството и взаимодействието между родителите и училището се осъществява чрез индивидуални консултации, родителски срещи, обучения, както и всеки път когато конкретна ситуация или поведение на ученика го прави необходимо.
	Чл.167 Родителите /настойниците/ на учениците в ПГЛП, са преки и косвени участници в учебно- възпитателната работа на училището .
	Чл.168 Училището  осъществява процеса на подготовка, обучение и възпитание на  учениците във взаимодействие и сътрудничество с родителите. 

Чл.169  Родителите имат следните права:
1. периодично да получават информация за успеха и развитието на учениците в образователно-възпитателния процес, за спазването на правилата в училището, уменията им за общуване с учениците и учителите и интегрирането им в училищната среда;
2. да се срещат с ръководството на училището, класният ръководител и учителите в определеното приемно време или в друго удобно за двете страни време;
3. да се запознаят с УУП;
4. да изразяват мнение и да правят предложения за развитие на  училището или обслужващото звено;
5. да присъстват и при желание от тяхна страна да бъдат изслушани, когато се решават въпроси, които засягат права и интереси на ученика;
6. да избират и да бъдат избирани в Обществения съвет на училището;
7. да бъдат консултирани по въпроси, свързани с възпитанието на  учениците, от специалист, за което училището им оказва необходимото съдействие.
8.да получават информация, подкрепа и консултиране в училището по въпроси свързани с образованието, кариерното ориентиране и с личностното развитие на децата им;
	9.  Избират и да бъдат избрани в паралелковия родителски актив и в училищното настоятелство.
Чл.170  Родителите имат следните задължения:
1. да осигуряват редовното присъствие на ученика в училище, като уведомяват своевременно училището в случаите на отсъствие на ученика, ако ученика допусне повече от 5 (пет) отсъствия по неуважителни причини, месечната помощ на родителя СЕ ПРЕКРАТЯВА В РАМКИТЕ НА ЕДНА ГОДИНА.
2. да не допускат явяването на ученика в училище с облекло или във вид, които не съответстват на правилника на училището, положението му на ученик и на добрите нрави;
3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила;
4. да спазват Правилника за дейността на училището и да съдействат за спазването му от страна на ученика;
5.да участват в процеса на изграждане на навици за самоподготовка, като част от изграждането на умения за учене през целия живот;
6.да участват в родителските срещи;
7.да се явяват в училището след покана от учител, директор, класен ръководител в подходящо за двете страни време.
8.Родителите чиито деца се обучават в СФО да осигурят необходимите условия за обучение, както и да прилагат подходи съобразени с възрастта, потребностите и интересите на ученика
9.  да участват в дейностите на гимназията свързани с прилагане на Механизма за противодействие на училищния тормоз.
10.  активно да участват в ефективното прилагане на Програмата  за намаляване броя на отсъствията на учениците.
11.  да дава своето съгласие за участие на ученика в проекти по които работи ПГЛП.
        Чл.171  Родителят /настойникът/ няма право да:
	1. Да допуска отсъствието на ученика от учебни занятия, без уважителни причини.
	2. Възпрепятства или отклонява ученик при изпълнението на задачи, поставени от учителите и изискванията, представени от тях с обучението и реда в ПГЛП.
	3. Допуска носенето от ученика на наркотични средства, средства за нараняване и алкохол в училището.
	4. Се намесва в дейността на учителя когато той изпълнява конкретни служебни задачи.		
	5. Съдейства за подържане и утвърждаване на авторитета на ПГЛП и неговите учители.
	6. Допринася за съхраняване и развитие на училищните традиции.
	(4) Проява на граждански и родителски дълг от родителите /настойниците / е привличането на финансова, материална и морална подкрепа от юридически и физически лица за ПГЛП.
	Чл.172  Родителят /настойникът/ има материална и съдебна отговорност когато той лично или ученикът е виновен за неизпълнението на Правилника на ПГЛП.


Глава шеста
УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ

               Раздел I Общи положения

Чл. 173.  (1) Учителите,  директора,  както и заместник-директора,които изпълняват норма преподавателска работа, са педагогически специалисти.
          (2)Педагогически специалисти са лица, които изпълняват функции:
1. свързани с обучението, възпитанието и със социализацията, както и с подкрепата за личностно развитие на учениците в училището;
     Чл. 174   Учителят в училището организира и провежда учебно – възпитателният процес по учебния предмет, проверява и оценява знанията и уменията на учениците, съдейства за пълноценното им интегриране в училищната и социална среда. 
(1) Учителските длъжности са: 
1. "учител";
2. старши учител";
3. " главен учител";
	Чл. 175	За заемане на длъжността "Учител” се изисква диплома за завършена степен на висшето образование 
"Бакалавър", "Магистър ", "Специалист".
	Чл. 176	Длъжността "УЧИТЕЛ" по учебни предмети от професионалната подготовка, може да се заеме и от лица с диплома за завършена степен на висшето образование по съответна специалност.
	Чл. 177	Длъжността “ Учител”  не може да се заема от лица, които:
		1. са осъждани за умишлено престъпление от общ характер независимо от реабилитацията;  		  2. са лишени от право да упражняват професията си;
		  3. страдат от заболявания и отклонения, които застрашават живота и здравето на учениците, определени с Наредба на Министъра на здравеопазването съгласувано с МОН.
	Чл. 178 		Обществеността, административните органи и учениците изразяват почит и уважение към учителите.
	Чл. 179 	Учители, постигнали високи резултати при възпитанието и обучението на учениците, се поощряват с грамоти и с други награди, а дейността им се популяризира и получава обществено признание.
	Чл. 180  (1)	Възникването, изменението и прекратяването на трудовите правоотношения с учителите се извършва по реда, определен от Кодекса на труда.
	(2)Директорът обявява свободните места в ДБТ - Монтана в тридневен срок от овакантяването им и информира РУО на МОН за същите писмено. Свободните работни места се обявяват и на сайта на РУО Монтана.
	Чл. 181 След възникване на трудовите правоотношения, изменения в тях се правят, само с писмено съгласие между страните ( чл.119 КТ ).
	Чл. 182	Прекратяване на трудовите правоотношения се извършва по реда и условията на КТ.
	Чл. 183	Учителят има следните задължения: 
	(1) 	Да изпълнява определените му задължения в:
1. Утвърдената от Директора длъжностна характеристика.
		2. Кодекса на труда.
		3. Годишния план на училището.
		4. Правилника за осигуряване на безопасни условия на  възпитание, обучение и труд в ПГЛП и настоящия Правилник.
		5.Да прилага правилата и процедурите за превенция на училищния тормоз.
		6. Указанията на МОН, РУО на МОН и др. нормативни актове.
		7. Решенията на Педагогическия съвет и др. органи на управление или контролни органи.
		8. Да уведомява своевременно директора, когато се налага да отсъства от учебни часове, за осигуряване на заместник с оглед недопускане на свободни часове;
(2) Да опазва живота и здравето на учениците по време на учебно-възпитателния процес и на други дейности, организирани от него или от училището;
	(3)	Да се явява на работа 15 мин. преди започване на учебния час.  Да отключва кабинета или работилницата, пуска учениците да влязат в него при биене на звънеца. Да заключва кабинета или работилницата, в който е провел часа си.
	(4) Да спазва санитарно - хигиенните норми в класната стая, да контролира опазването на училищното имущество. Учителите, ползващи кабинети или работилници по съвместителство, носят солидарна отговорност за спазване на горното изискване.
	(5) Да дежури в училището по установения ред.
(6) Дежурният учител осъществява контрол върху опазването на имуществото в ПГЛП.
 (7) Да не допуска в работата си пряка и непряка дискриминация, основана на пол, народност, етническа принадлежност и религия.
	Чл. 184 Работното време е определено с  Правилника за вътрешния трудов ред на гимназията. Всички учители и служители в ПГЛП са на пълно работно време като:
	(1) работното време на служителите е от 8,00 до 16,30 часа, с почивка 12,00 – 12,30 часа; чистачките работят на две смени по график.
	(2) работното време на учителите включва изпълнението на задължителната норма преподавателска работа, изпълнението на възложени задачи от Директора, подготовка и самоподготовка, участие в заседание на ПС, класни и извънкласни форми на работа с учениците и др.
	(3) учителят е длъжен да изпълнява задачи възложени по личен e-maila съобразени с указаните срокове от директор, РУО, МОН и др. институции 
	Чл. 185 Учителят е длъжен да спазва етичния кодекс на работещите с деца, който представлява неразделна част от длъжностната характеристика на учителите и служителите в гимназията.
	Чл. 186  Учителят е длъжен да спазва Закона за защита срещу дискриминацията.
	 (1) Директорът предприема ефективни мерки за предотвратяване на всички форми на дискриминация на учебното място от страна на лице от педагогическия или непедагогическия персонал  или от учащ се. 
	 (2) Директорът, получил оплакване в писменна форма от учащ се, който се смята подложен на тормоз от лице от педагогическия или непедагогическия персонал, е длъжен незабавно да извърши проверка  и да предприеме мерки за прекратяване на тормоза, както и за налагане на дисциплинарна отговорност.
	(3) Лицата от педагогическия и непедагогически персонал, съзнателно  подпомогнали извършването  на актове  на дискриминация, носят отговорност по силата на Закона за защита срещу дискриминацията.
	  (4) Учителите предприемат подходящи мерки със цел изравняване на възможностите за ефективно упражняване на правото на образование и на обучение на лицата с увреждания.
	 (5) да осъществява връзка с учителите, които преподават на паралелката, и периодично да се информира за успеха и развитието на учениците от паралелката по съответния учебен предмет, за спазване на училищната дисциплина, за уменията им за общуване и интегриране в училищната среда;
	(6) да осъществява постоянна връзка с останалите класни ръководители с оглед усъвършенстване и намиране на нови форми за общуване с учениците и родителите;
(7) да осъществява връзка и да подпомага специалистите, които работят с ученици от паралелката;
(8) да се явявя на работа с облекло и във вид , които съответстват на добрите нрави.
	Чл. 187  На учителя се забранява: 
	(1) Да преустановява учебния процес преди биенето на звънеца за края на учебния час.
	(2) Да освобождава ученици от учебен час без основателни причини.
	(3) Сдружаването на партийно - политическа основа, пропагандиране на партийни и религиозни идеологии, дискриминацията на учениците, основана на тяхната или на родителите им политическа, етническа и религиозна принадлежност.
	(4) Учителите нямат право да предоставят образователни услуги срещу заплащане при наличие на конфликт на интереси. 
	(5) Учители, които участват при изготвянето на темите или задачите за Държавните зрелостни изпити, както и при оценяването на тези изпити не могат да извършват образователни услуги на ученици във връзка с подготовка за полагане на Държавните зрелостни изпити.
	(6) Учителят няма право да ползва мобилен телефон по време на учебните часове. Учителят е длъжен да прилага изискването всеки ученик да изключи и постави мобилния си телефон на определеното за целта място в учебния кабинет(работилница) след започване на учебния час;
	(7) Учителят няма право да накърнява човешките и гражданските права на ученика, да унижава личното му достойнство, и да прилага форми на психическо и физическо насилие върху неговата личност.
	Чл. 188 Учителят има  следните права:
	(1) На свободен избор на форми и методически средства, при организиране и ръководството на учебната и извънкласната дейност.
	(2)   Да участва в управлението на училището, чрез създадените структури.
	(3) 	На морално и материално стимулиране, за постигнати високи резултати в работата му.
	(4)	На защита, съгласно съществуващите нормативни актове.
	(5)	Да повишава професионалната си квалификация чрез организирани форми на обучение, така и чрез самоподготовка. 
	(6)	Да членува в професионални организации и да взема участие в работата на регионалните и националните им органи.
	(7)  Да избира учебници и учебни помагала след оценка за тяхното практическо прилагане за съответния учебен предмет от съответната образователна степен. 
	Чл. 189 (1)Средствата за повишаване професионалната квалификация на учителите, се осигуряват съгласно Плана за квалификационна дейност на педагогическите специалисти.  
		   (2)Във всички останали случаи средствата за повишаване на квалификацията се поемат от лицето или спонсорите.
	Чл. 190 Когато ученикът пречи на учителя и/или на съучениците си по време на учебен час, учителят може да го отстрани до края на учебния час.
	Чл. 191	Всеки учител изготвя годишно разпределение на учебния материал, съгласно учебната програма по съответния предмет и в съответствие с изискванията на Указанието на МОН го представя най - късно до 10.09.. Същото се утвърждава от Директора до 14.09.
	Чл. 192  Класният ръководител:
		(1) Определя работно място на всеки ученик в класната стая.
(2)  Запознава учениците в паралелката:
		1.	в седемдневен срок от началото на учебната година или от датата на приемането им срещу личен подпис в протокол по образец  с Правилника за дейността на ПГЛП (раздел “ученици”) и Правилника за безопасни условия на обучение, възпитание и труд на ПГЛП и родителите им, като  предава протокола на Директора.
		2.	със седмично разписание, графика на учебното време;
		3.	с решенията на Педагогическият съвет и нарежданията на Директора по всички организационни въпроси, отнасящи се до учебно възпитателния процес.
		(3)	Изготвя плана за работа с класа съвместно с учениците и го представя на Заместник - Директор по учебната дейност най-късно до 30.09. Плановете се утвърждават от Директора до 05.10. 
		(4)	Контролира и изисква от учениците от паралелката, да изпълняват задълженията си, а при нарушение докладва на ПС и предлага санкция.
		(5)	Попълва данните за учениците в дневника на класа и личните им картони. Лично отговаря за вярното, четливо и правилно водене на документацията и всички необходими справки и отчети на паралелката.
			В края на срока и учебната година предава в пълна изправност  документацията на Директора.
			Оформя с натрупване през цялата учебна година отсъствията на учениците.
		(6)  Ежемесечно се подава информация за отсъствията на учениците по уважителни и неуважителни причини. 
	(7) При завършване  на средно образование класният ръководител  участва в изготвянето на диплома за средно образование.
	(8) Класният ръководител писмено уведомява родителя за извършеното от ученика нарушение и за правата на родителя в процедурата по налагане на санкция. 
	(9) Класният ръководител уведомява родителя за наложените на ученика санкции. 
	(10) Наложените санкции се отразяват в ученическата книжка и в личния картон.Класният ръководител е длъжен да уведоми родителите за наложените санкции.
		(11)	За всеки 5 отсъствия по неуважителни причини на ученика, уведомява писменно родителите. 
		(12) Преди налагане на санкции  класният ръководител е длъжен да уведоми родителя или настойника на ученика и Дирекция "Социално подпомагане" по местоживеенето му за извършеното нарушение.
		(13)	Съхранява медицинските бележки на учениците и писмата на родителите до края на учебната година. При поискване се предоставят на Директора за проверка.
		(14) На първата родителска среща за учебната година класният ръководител предоставя на родителите информация за графика на приемното време на учителите в училището.
           (15) Класният ръководител носи дисциплинарна отговорност за фиктивно записани ученици.
           (16) Класният ръководител е длъжен да получава актуална информация за местоживеенето и семейството на ученика. При промяна на обстоятелствата в тридневен срок се представя доклад до директора.
	Чл. 193(1)	Подготвя за получаване от учениците документ за завършен клас, степен на образование или квалификация или за преместване в друго училище.
		(2)	Документа по ал.1 се подготвя след представяне от ученика на Обходен лист, подписан от съответните длъжностни лица, ако не дължи училищно имущество.
	Чл. 194	За виновно неизпълнение на професионалните си задължения и нарушаване на трудовата дисциплина, учителите носят дисциплинарна отговорност и се наказват съгласно КТ.
	Чл. 195	Учителят е длъжен да присъства на ПС, на родителски срещи и на общо училищни мероприятия.
	Чл. 196	Учителят е длъжен да се самообучава.
	Чл. 197	Нормите за учебна заетост на учителите се определят с Наредба на Министъра на образованието и науката.
	Чл. 198	При фалшиви тревоги от страна на учители за нарушаване на учебния процес и уронване на авторитета на училището, същите носят дисциплинарна отговорност, без никаква синдикална и морална защита.
Чл. 198   При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист се изплаща обещетение по чл.222, ал.3 от КТ в размер на 10 брутни заплати.


Раздел I I  Повишаване квалификацията на учителите, директорите и другите педагогически специалисти

Чл. 199. (1) Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие.
(2) Планирането, координирането, управлението и контролът на дейностите за повишаване квалификацията на педагогическите специалисти се осъществяват на национално, регионално, общинско и училищно ниво.
(3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на учениците.
(4) Директорът на ПГЛП е длъжен да осигури необходимите условия за повишаване квалификацията на педагогическите специалисти.
     Чл.200. (1) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени при условията и по реда на тази глава.
(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти.
(3) Педагогическите специалисти са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране.
(4) Държавата създава условия за повишаване квалификацията на педагогическите специалисти по ал. 3.
(5) Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти.
Чл. 201. (1) Повишаването на квалификацията на педагогическите специалисти може да се организира  от училището чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити.
(2) Училището е длъжно да осигури условия за повишаване на квалификацията по ал. 1 в не по-малко от 16 академични часа годишно за всеки педагогически специалист.
Чл. 202. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.
(2) Повишаването на квалификацията на конкретния педагогически специалист е насочено и към напредъка на учениците, както и към подобряване на образователните им резултати.
Чл. 203. (1) Въз основа на достигнатото равнище на квалификация педагогическите специалисти може да придобиват професионално-квалификационни степени.
(2) По-високото равнище на квалификация е основа за придобиване на по-висока професионално-квалификационна степен.
(3) Професионално-квалификационните степени се присъждат от висши училища, които провеждат обучение за придобиване на професионална квалификация "учител" и имат програмни акредитации за провеждане на обучение за придобиване на образователно-квалификационна степен "магистър" по специалност от професионално направление съгласно Класификатора на областите на висше образование и професионалните направления и за придобиване на образователна и научна степен "доктор" по докторска програма, съответстваща на учебен предмет от училищната подготовка.
(4) Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти.
Чл. 204. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с учениците.
(2) Професионалното портфолио подпомага атестирането и самооценяването на педагогическия специалист.
Чл.205 Квалификацията на педагогическите специалисти се реализира съгласно Наредба 12/01.09.2016г за статута и професионалното развитие на учителите, директорите и др. педагогически специалисти.

Раздел III
Кариерно развитие на педагогическите специалисти

Чл. 206. (1) Кариерното развитие е процес на усъвършенстване на компетентности при последователно заемане на учителски длъжности или при придобиване на степени с цел повишаване качеството и ефективността на образованието.
(2)	Учителските длъжности са:
1. учител;
2. старши учител;
3. главен учител.
 (2) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им.
     (3)По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж.
(4)	Условията и редът за заемане на учителските длъжности по ал. 2 и за придобиване на степените се определят по Наредба 12/01.09.2016г за статута и професионалното развитие на учителите, директорите и др. педагогически специалисти.
Чл.207. (1) Атестирането е процес на оценяване на съответствието на дейността на учителите, директора и другите педагогически специалисти с професионалния им профил, с изискванията за изпълнение на длъжността, както и със стратегията за развитие на училището, а за директора - и на управленската му компетентност.
(2) Атестирането на учителите, директора и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват:
1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет - при атестиране на директора;
2. представители на работодателя, на регионалното управление на образованието и на педагогическия съвет - при атестиране на учителите и другите педагогически специалисти.
(3) В състава на комисията може да се включват и други членове, определени в държавния образователен стандарт за статута и професионалното развитие на учителите, директорите и другите педагогически специалисти.
(4) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директора и другите педагогически специалисти.
(5) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист.
(6)	При получена най-ниска оценка от атестирането работодателят заедно с
атестационната комисия:
1. правят анализ на причините, довели до ниската оценка;
2. изработват план за методическо и организационно подпомагане на получилия ниска оценка учител, директор или друг педагогически специалист;
3. определят наставник или наставници, които да осъществят методическа и организационна подкрепа;
4. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа.
(7) В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3.
(8) Ако при атестирането по ал. 7 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда.
(9) При получена оценка от атестирането с една степен по-висока от най-ниската се прилагат мерките по ал. 6, т. 1, 2 и 3.


Раздел IV
Поощряване и награждаване на педагогическите
специалисти

Чл. 208. (1) Педагогическите специалисти се поощряват с морални и материални награди за високи постижения в училищното образование.
(2) Министърът на образованието и науката и началникът на регионалното управление на образованието със заповед може да учредяват награди за педагогическите специалисти на национално, съответно на регионално ниво.
Чл. 209. (1) Педагогическите специалисти може да бъдат награждавани с отличия и награди за образцово изпълнение на задълженията си със заповед на директора.
(2) Отличията и наградите по ал. 1 се определят с Правилника за дейността на гимназията, а за директора - с Правилника на РУО.

Глава седма
                ИНФОРМАЦИЯ И ДОКУМЕНТИ

Чл. 210. (1) Документите в системата на училищното образование се създават, обработват и съхраняват при спазване на държавния образователен стандарт за информацията и документите приет с Наредба 8/11.08.2016г. 
(2) Държавният образователен стандарт по ал. 1 урежда:
1. видовете документи в системата на училищното образование;
2. изискванията към формата и съдържанието на всеки от документите по т. 1;
3. условията и реда за водене на информационни регистри;
4. условията и реда за приемане, отчитане и унищожаване на документи с фабрична номерация;
5. документите, които се създават, обработват и съхраняват в електронен вид.
Чл. 211. Документите, издавани или водени от институциите в системата на училищното образование, се попълват на български книжовен език с изключение на случаите, предвидени в този закон.
Чл. 212. (1) Министерството на образованието и науката организира воденето на национална електронна информационна система за училищното образование.
(3) Воденето на националната електронна информационна система по ал. 1 се извършва при условия и по ред, определени с държавния образователен стандарт за информацията и документите.

Глава осма
ОРГАНИ ЗА УПРАВЛЕНИЕ

Чл. 213. (1) Орган за управление и контрол в ПГЛП е директорът.
(2) Директорът по ал. 1 управлява и представлява институцията.
Чл. 214. (1) Директорът организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.
Чл. 215. (1) В изпълнение на своите правомощия директорът издава заповеди.
(2) Административните актове на директора на ПГЛП могат да се оспорват по административен ред пред:
1. министъра на образованието и науката ;
Чл. 216. При управлението и контрола на учебната дейност директорът може да се подпомага от един заместник-директор.
Чл. 217. (1) При отсъствие на директора на  ПГЛП за срок по-малък от 60 календарни дни, той се замества от определен със заповед за всеки конкретен случай заместник-директор, а при невъзможност - от определен със заповед педагогически специалист от институцията. Заповедта се издава от директора, а при невъзможност - от Министъра на образованието и науката.
Чл. 218. (1) Специализиран орган за разглеждане и решаване на основни педагогически въпроси в училището е педагогическият съвет.
(2) Педагогическият съвет включва в състава си всички педагогически специалисти.
(3) Директорът на училището или е председател на педагогическия съвет.
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва училището, ученици, както и други лица.
(5) Директорът на училището  в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
Чл. 219. (1) Педагогическият съвет в училището:
1. приема стратегия за развитие на училището за следващите 4 години с приложени към нея план за действие и финансиране;
2. приема правилник за дейността на училището;
3. приема училищния учебен план;
4. приема формите на обучение;
5. приема годишния план за дейността на училището;
6. приема учебни планове за индивидуална форма на обучение;
7. приема мерки за повишаване качеството на образованието;
8. приема програма за превенция на ранното напускане на училище;
9. приема програма за предоставяне на равни възможности и за приобщаване на децата и учениците от уязвими групи;
10. предлага на директора разкриване на занимания по интереси;
11. прави предложения на директора за награждаване на ученици и за налагане на съответните санкции в предвидените в този закон случаи;
12. определя училищни символи и ритуали и други отличителни знаци;
13. определя ученически униформи;
14. участва със свои представители в създаването и приемането на етичен кодекс на училищната общност;
15. запознава се с бюджета на детската градина, училището и центъра за подкрепа за личностно развитие, както и с отчетите за неговото изпълнение;
16. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;
17. упражнява други правомощия, определени с нормативен акт;
18.обсъжда въпроси свързани с участието на гимназията по проекти.
(2)Постоянни комисии в ПГЛП са:
                   1. Комисия за превенция на противообществените прояви на малолетни и не пълнолетни учениците
			2. Комисия по безопасност на движението 
			3. Училищна комисия за защита при бедствия
			4. Комисия по етика (съгласно Етичен кодекс на ПГЛП)
			5. Училищен екип за изпълнение на дейности по проекти.
			6. Комисия за оценка на качеството на професионалното образование.
			7.Училищен координационен съвет за противодействие на училищния тормоз между учениците
			8. Комисия по превенция на отпадане на учениците от училище
		   9.Училищен екип за недопускане на фиктивно записани ученици
		   10. Училищна комисия и екип за обща подкрепа на учениците
			
	 Чл.220  В началото на всяка учебна година, но не по късно от 31.10.:
	           (1)На родителски срещи се избират представители на родителите на учениците за родителски съвет на паралелката.
			      (2)Учениците в ПГЛП избират по демократичен начин ученически съвет:
			1. представителите на ученическия съвет участват при планиране дейността часа на класа, съвместно с класния ръководител, създават условия за личностна изява на всеки ученик, организират проявите в класа съобразно интересите на учениците .
			2. ученическият съвет на училището избира свое ръководство, чиито състав определят представителите на паралелките.
			3. ръководството на ученическият съвет на училището участва при планиране на възпитателните дейности в училището, при създаване на извънкласните и извънучилищните форми, при реализиране изявите на общо училищния живот. Представителите на паралелките в ученическият съвет на училището участват в заседанията на ПС при разглеждане на проблеми, свързани с масовия спорт и туризъм, празниците и ритуалите в училище, социалното и рисково поведение на учениците, здравословния начин на живот, положението на учениците относно предложения за наказания и награждаването им.

Глава девета
УЧИЛИЩНА ДОКУМЕНТАЦИЯ

		Чл.221 (1) В Професионална гимназия по лека промишленост се води следната задължителна училищна документация:
				1.Книга за решенията на педагогическия съвет – срок на съхранение 20г.
				2. Книга за регистриране заповедите на директора и оригиналкните заповеди:  
- за дейността – срок на съхранение 20 години
-по трудовите правоотношения - срок на съхранение 50 години
				3.Книга за контролната дейност на Директор и ЗДУД и констативни протоколи от направените проверки- срок на съхранение 5 години
				4. Книга за регистриране на проверките на контролните органи на МОН- срок на съхранение 5 години
				5.Дневник за входяща и изходяща корреспонденция и съответните класьори- срок на съхранение 10 години
				6.Книга за регистриране на даренията и класьор за свидетелства за дарения - срок на съхранение 20 години
				7.Летописна книга- срок постоянен
				8. Книга за подлежащите на задължително обучение до 16 годишна възраст - срок на съхранение 50 години
				9.Дневник VIII – XII клас - срок на съхранение 5 години
				10.Личен картон/лично образователно дело- срок на съхранение 5 години
				11. Протоколи за допускане до изпити 3-79А и 3-79- срок на съхранение 50 години
				12. Протоколи за провеждане на изпити :
- протокол за дежурство при провеждане на писмен изпит 3-82 - срок на съхранение 5 години
-протоколи за резултати от изпити 3-80- срок на съхранение 50 години
-протокол за удостоверяване на завършен гимназиален етап 3-84 - срок на съхранение 50 години
-протоколи за резултати от ДЗИ 3-81- срок на съхранение 50 години
-протокол за резултати от изпити за придобиване на средно образование от ДЗИ и ДИ 3-81 Б- срок на съхранение 50 години
-протокол за придобиване на професионална квалификация 3-81В- срок на съхранение 50 години
				13. Регистрационна книга за издаваните документи за завършена степен на образование и за придобита професионална квалификация- срок на съхранение 50 години
				14. Регистрационна книга за издадените дубликати на документи за завършена степен на образование и за придобита професионална квалификация- срок на съхранение 50 години
				15. Регистрационна книга за издадените удостоверения- срок на съхранение 50 години
				16. Списък - Образец №1 , хартиен и електронен носител - срок на съхранение 5 години

				 (2)	В ПГЛП се води още и следната документация, регламентирана от специфични нормативни документи:
			
				1. Книга за регистриране на болничните листове 
				2.Книги за инструктаж по безопасност и здраве при работа. Водят се и се съхраняват от ЗДУД.
				3. Касова книга 
				4.Книга за пропусквателния режим
				4. В училището се водят и документи за здравословното състояние на ученика, съгласно изисквания определени от Министъра на здравеопазването.
	Чл.222	Задължителната училищна документация се номерира, прошнурова и подпечатва с печата на училището.
	Чл.223 (1)Имащите достъп до дневниците нямат право да ги предоставят на учениците по какъвто и да е повод.
	Чл.224 Заверяването на документацията и осъществяването на контрол по нейното водене се извършва от Директора или от упълномощено със заповед от него лице. 
	Чл.225	(1)При допусната грешка в документ, който е прошнурован и прономерован, грешката се зачертава с една линия с червен химикал, след което се нанася поправката. Поправката се заверява от Директора и се подпечатва с печата на училището.
			(2)При грешка в документ, който не е прошнурован и прономерован, същият се унищожава  и се изготвя нов.
	Чл.226	Печатът на училището и печата на държавния герб се съхраняват от Директора на ПГЛП.
	Чл.227	Категорично е забранено изнасянето на училищна документация извън ПГЛП по какъвто и да е повод.

	
Глава десета 
ОБЩИ ПРАВИЛА ЗА ВЪТРЕШНИЯ РЕД
РАЗДЕЛ I
ПРОПУСКАТЕЛЕН РЕЖИМ И ДЕЖУРСТВО

	Чл.228 В училището е въведено дежурство на учителите, учениците, чиито права и задължения са определени и приети от ПС и утвърдена от Директора.
	Чл.229  (1) Всички външни лица, които влизат в сградата на училището са длъжни при поискване от охраната или от дежурния учител да удостоверяват самоличността си със съответен документ. При отказ да направят това същите не се допускат в училище.
		(2) Всички външни лица са длъжни да изпълняват указанията на охраната и дежурните учители относно спазването на вътрешния ред и ненарушаването дейността на училището.
		(3) Забранено е влизането в училището на лица, извършващи религиозни, търговски, рекламни и други дейности.
	чл.230 (1) Учениците влизат през централния вход и не използват задния вход и задния двор на училището за тютюнопушене 
		 (2) При евакуация се използват всички входове и стълбища от всички (ученици, учители и служители) съгласно изработения план за евакуация.
	чл.231 Когато учениците са в друго учебно помещение или извън училището, учебните помещения се заключват от съответния учител или чистач на съответния район.

РАЗДЕЛ ІІ
ОПАЗВАНЕ НА УЧИЛИЩНАТА СОБСТВЕНОСТ

	чл.232 (1) Инвентара се завежда под номер в инвентарната книга като се маркира върху съответния предмет.
		  (2)Инвентара се зачислява на учители и служители в училището, от домакина срещу подпис в специален картон и бланка опис.
		  (3)Заповед за прекратяване на трудов договор се изготвя след представяне на обходен лист, подписан от съответните длъжностни лица, че работникът няма задължения към училището.
		  (4)Всяка година се извършва инвентаризация на училищното имущество от комисия, назначена със заповед от Директора, съгласно закона за счетоводството.
	   чл.233 (1)Учениците, щатният персонал и външните лица възстановяват или обезщетяват по пазарни цени нанесените имуществени вреди в десет дневен срок. Имуществената отговорност се прилага независимо от дисциплинарната отговорност.
	      (2) Лицата, направили умишлени повреди, се наказват дисциплинарно. Видът на наказанието се определя от органа, който го налага.
	      (3) Повредите на училищното имущество се докладват на ЗДУД по сигнал от дежурните учители и ученици и на помощния персонал.
	   чл. 234 	На персонала и външните лица е забранено да пушат и да употребяват алкохол в района на училището в присъствието на учениците.
 
Глава единадесет 
УПРАВЛЕНИЕ НА КАЧЕСТВОТО

  Чл. 235. (1) Управление на качеството е непрекъснат процес на организационно развитие, основан на анализиране, планиране, изпълнение на дейностите, оценяване и внасяне на подобрения в работата на училището.
(2) Анализирането, планирането, изпълнението на дейностите и внасянето на подобрения в работата на  училището се извършват при условия и по ред, определени с държавния образователен стандарт за управлението на качеството в институциите.
(3) Оценяването се извършва чрез самооценяване и инспектиране.
(4)	Самооценяването се извършва при условия и по ред, определени с държавния
образователен стандарт за управлението на качеството в институциите, а инспектирането -
при условия и по ред, определени с държавния образователен стандарт за инспектирането
на детските градини и училищата.
Чл. 236. Самооценяването е насочено към изготвяне на вътрешна оценка на качеството на предоставяното образование.
Чл. 237. (1) Инспектирането е процес на изготвяне на цялостна независима експертна оценка на качеството на предоставяното от училището образование в определен момент на дейността им и определяне на насоките за подобряване.
(2) Инспектирането се извършва по критерии и индикатори, групирани по области за инспектиране.
(3) На всеки 5 години се извършва поне по една инспекция на всяко училище.
 Чл. 238. (1) Самооценяването се извършва за една учебна година. 
Чл. 239. (1) Прилагане на мерки за самооценяване на качеството на предоставеното образование в ПГЛП.
  
   Глава дванадесет
   НАСТОЯТЕЛСТВО

Чл. 240. (1) Настоятелството е независимо доброволно сдружение за подпомагане дейността на образователната институция.
      (2) Настоятелството се създаваа като юридическо лице с нестопанска цел за осъществяване на общественополезна дейност и организира дейността си при условията и по реда на Закона за юридическите лица с нестопанска цел и в съответствие с разпоредбите на този закон, на устава или на учредителния си акт.
Чл. 241. (1) Настоятелството се учредява по инициатива на директора, на училището, на родители, учители или общественици.
      (2) Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.
Чл. 242. (1) Органи на настоятелството са общото събрание и съветът на настоятелите.
(2) Членовете на съвета на настоятелите се избират от общото събрание за срок до 4 години.
(3) Съветът на настоятелите избира измежду членовете си председател.
  Чл. 243. За постигане на целите си настоятелствата:
1. съдействат за осигуряване на допълнителни финансови и материални средства за училището и контролират целесъобразното им разходване;
2. подпомагат изграждането и поддържането на материално-техническата база на училището;
3. съдействат при организиране на, за осигуряване на транспорт и при решаването на други социално-битови проблеми на учениците,учителите от училището;
4. съдействат за реализирането на програми по проблемите на учениците, за заниманията по интереси, организирания отдих, туризъм и спорт;
5. организират и подпомагат обучения на родителите по въпросите на възпитанието и развитието на техните деца;
6. организират обществеността за подпомагане на  училището;
7. сигнализират компетентните органи при извършени нарушения в системата на училищното образование.


Глава тринадесета
				  Обществен съвет

Чл. 244. (1) Общественият съвет е орган за подпомагане на развитието на училището и за граждански контрол на управлението му.
  	т.1 Общественият съвет се състои от нечетен брой членове и включва един представител на финансиращия орган, един представител на работодателите и трима представители на родителите на учениците
	т.2 Съставът на обществения съвет включва и резерни членове на представителите по т.1
т.3 Участието на членовете на обществения съвет е на доброволни начала и е безвъзмездно
т.4 Боят на членовете на обществения съвет в ПГЛП е 5 (пет)
Чл. 245. (1) Дейности на Обществения съвет и организация на работата
т.1 Общественият съвет одобрява Стратегията за развитието на училището и приема ежегодния отчет за изпълнението и.
	т.2 Участва в работата на Педагогическия съвет при обсъждането на:
- училищни програми за превенция на ранното напускане на училище и за предоставяне на равни възможности за приобщаване на учениците от уязвими групи
т.3 Предлага политики и мерки за подобряване на качеството на образователния процес възоснова на резултатите от самооценката на институцията, външното оценяване и инспектирането на училището
т.4 Дава становище за разпределението на бюджета по дейности и размера на капиталовите разходи, както и за отчета на изпълнението му
т.5 Съгласува училищния учебен план
т.6 Участва с представител на родителите в комисиите за атестиране на директора
т.7 Сигнализира компетентните органи когато при осъществяване на дейността си констатира нарушения на нормативните актове
т.8 Дава становище по училишния план прием 
т.9 Участва с представители в създаването и приемането на Етичния кодекс на училищната общност
т.10 Участва с представители в провеждането на конкурс за заемане на длъжността „директор” в училището
т.11 Участва с представители в заседанията на педагогическия съвет с право на съвещателен глас
       (2) Общественият съвет изготвя отчет за своята дейност за предходната учебна година
       (3) Общественият съвет използва и други подходящи начини за информиране на родителите за работата му и за взетите решения
       (4) Общественият съвет се свиква на заседание най-малко четири пъти годишно, като задължително провежда заседание в началото на учебната година. За всяко заседание се съставя протокол и присъствен списък
(5) Кореспонденцията и документите за дейността на обществения съвет се съхраняват в училището в кабинета на заместник-директора по учебната дейност

Глава четиринадесета
АДМИНИСТРАТИВНОНАКАЗАТЕЛНИ РАЗПОРЕДБИ

Чл. 245. (1) Родители, които не запишат децата си, подлежащи на задължително  училищно образование в  училище, се наказват с глоба в размер от 50 до 150 лв.
(2) Родители, които не осигурят присъствието на децата си, подлежащи на задължително училищно образование, записани в дневна, форма на обучение в училище, се наказват с глоба в размер от 50 до 150 лв.
(3) При повторно извършване на нарушението по ал. 1, 2 глобата е в размер от 100 до 500 лв.
(4) Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината.
(5) Наказателните постановления се издават от кмета на общината или от овластено от него длъжностно лице.
(6) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на, училището.
Чл. 245. Актовете за установяване на нарушения и наказателните постановления по тази глава се съставят, издават и обжалват по реда на Закона за административните нарушения и наказания.

Настоящият правилник е актуализиран и приет на ПС с Протокол №20/03.09.2019г. и утвърден със заповед на директора №……..../04.09.2019г. Същият ще се променя и актуализира съгласно Нормативната уредба.

